text:
LIVE: Mushobora gukurikirana igiterane cyo gufasha Abanyarwanda birukanywe muri Tanzania
Nk’uko twari twabibamenyesheje, kuri iki Cyumweru tariki ya 4 Gicurasi 2013 kuri salle ya Women Foundation ku Kimihurura (ku muhanda w’amabuye) harabera igitaramo cyo gukusanya inkunga yo gufasha Abanyarwanda birukanywe muri Tanzania batuye mu Murenge wa Gahanga mu Karere ka Kicukiro.
Iki giterane cyateguwe n’Umuryango w’ivugabutumwa Seek and Save Humanity Ministry (SSHM).
Abamaze kugera ahabera igiterane
Kuri ubu iki giterane kikaba cyatagiye, aho umuhanzi Frere Manu (Rubavu) ari kuyobora igikorwa cyo kuramya no guhimbaza Imana. Natwe turakomeza kukibagezaho imbonankubone.
Umuhanzi Frere Manu mu kuramya Imana
Pasiteri Habyarimana Desire na Rev Past Karayenga J Jacques
Kuri ubu, umuyobozi wa gahunda akaba ari nawe muyobozi mukuru w’umuryango SSHM Pasiteri Desire Habyarimana atangije igitaramo.
Pasiteri Desire Habyarimana
Umuhanzi Albert Niyonsaba niwe utangije igitaramo mu ndirimbo zo guhimana Imana. Albert akaba ari umusore wize ibijyanye n’itunganywa ry’imiti (Pharmacy) ariko aza no gukora umurimo w’Imana mu ndirimbo.
Albert Niyonsaba
Muri iki gitaramo kandi hagaragaye Umuhanzi Habimana Emmanuel, akaba umunyeshuri muri Kaminuza y’u Rwanda ishami ryayo rya Mburabuturo, akaba ahimbaza Imana akoresheje inanga ya Kinyarwanda.
Umuhanzi Habimana Emmanuel (ibumoso) na mugenzi we
Depite Nyiragwaneza Athanasie umwe mu bitabiriye igitaramo
Ubu umuhanzi Isaie Uzayisenga niwe uri kuririmba indirimbo ze zo guhimbaza zamenyekanye nka Amaraso ya Yesu, Yesu warakoze n’izindi.
Isaie Uzayisenga
Iki gitaramo kitabiriwe n’abakozi b’Imana batandukanye nka Apotle Mignonne Kabera, Umushumba akaba n’Umuyobozi Mukuru wa Women Foundation Ministry, Munala Nasta Umuyobozi w’Umuryango AGLO wita ku guteza imbere imibanire mu ngo binyuze mu biterane n’amahugurwa.
Nasta Munala(uwicaye ibumoso
Pasiteri Desire yakira Apostle Mignonne
Kuri ubu Umuhanzi Alexis Dusabe niwe ugezweho aho ari kuririmbira Imana indirimbo ze nka Miliamu yarakuririmbye, Mpa ku mazi, n’izindi.
Umuhanzi Alexis Dusabe
Abitabiriye igitaramo
Nyuma y’umuhanzi Alexis Dusabe, umwe mu bayobozi b’umuryango Seek and Save Humanity Ministries, Murindwa Anatole ahawe umwanya wo gusobanura ibyo umuryango ukora. Asobanuye ko umuryango watangijwe n’abantu bagera kuri 20, barangajwe imbere na Pasiteri Habyarimana Desire.
Murindwa Anatole Umunyamabanga Nshingwabikorwa wa SSHM
Anatole avuze ko umurimo bahereyeho ari uwo gushing urubuga rwa interinetri rw’ivugabutumwa www.agakiza.org, ariko nyuma abanyamuryango bifuza kwagura umurimo bakora, bahita bashing umuryango w’ivugabutumwa SSHM ufite intego zo kubwiriza ubutumwa bwiza bw’ubwami ndetse no gufasha abababaye mu buzima rusange.
Asobanura intego y’igikorwa cy’uyu munsi, Murindwa Anatole yavuze ko umuryango SSHM udakora imirimo y’ivugabutumwa ngo abantu bakizwe gusa, ahubwo ko abawugize bemera ko biba bikwiriye ko abantu b’Imana babanza kugubwa neza kugirango babashe umva ubutumwa bwiza bw’Imana. Ni muri urwo rwego nk’uko yakomeje abisobanura, hateguwe igikorwa cyo gufasha Abanyarwanda bagera kuri 65 bacumbitse mu Murenge wa Gahanga mu Karere ka Kicukiro, aho abagize uyu muryango bategura kubafashisha ibiribwa ndetse n’ibikoresho by’isuku byose bifite agaciro k’amafaranga y’u Rwanda agera kuri miliyoni ebyiri n’imisago.
Murindwa yasobanuye ko abifuza gufasha bose bahawe ikaze, aho yatanze numero ya konti iri muri Banki ya Kigali ndetse avuga ko abakenera ibindi bisobanuro bahamagara numero y’umuyobozi w’uyu muryango Pasiter Desire kuri 0788422984.
Abahanzi barimo Frere Manu na Alexis Dusabe ubu nibo bayoboye igikorwa cyo kuramya Imana
Umushumba Karayenga Jean Jacques niwe uhawe umwanya wo kwigisha abantu ijambo ry’Imana, asoma mu gitabo cy’Imigani 19:17 havuga ko umuntu uzafasha umukene nawe Imana yo mu ijuru izamwishyurira iyo neza amugiriye. Asobanuye ko iri jambo ari ryo ntego y’igitaramo cyo gufasha Abanyarwanda birukanywe muri Tanzania.
Rev Past Karayenga Jean Jacques
Umushumba Jean Jacques agarutse ku biranga idini y’ukuri nk’uko intumwa Yakobo yabisobanuye mu gitabo cya Bibiliya avuga ko idini y’ukuri ari ifasha imfubyi n’abapfakazi. Aha asobanuye ko umuntu ashobora kuba ari mu idini ryiza kandi rifite izina ryiza ndetse rikaba rizwi cyane, ariko ko icyo Bibiliya yita idini y’ukuri ari ifasha abababaye.
Jean Jacques agarutse kandi ku biranga ukwizera nk’aho Yakobo yabajije abakristo ba kiriya gihe ati: “Ukwizera kwanyu kwaba kumaze iki mubaye mutakugaragarisha ibikorwa”.
Reverand Pasteur Karayenga anenze abakristo b’iki gihe birirwa baririmba izina rya Yesu ndetse bakagera aho birirwa bavuga ko bafite kwizera kwinshi. Aha asobanuye ko igikenewe atari ukwirirwa umuntu yamamaza ko afite ukwizera muri we, ko ahubwo ukwizera nyako kugaragazwa n’ibikorwa nk’uko ijambo ry’Imana ribivuga ngo: “Ukwizera kutagira ibikorwa kuba gupfuye”.
Yavuze ko abakristo batakigira impuhwe kugeza aho umuntu abasura afite inzara n’inyota bo bakihutira kumusengera birukana abadayimoni, ati: “Birakwiriye ko umuha igikoma ukamumara inzara, abo si abadayimoni bo kwirukanwa n’amasengesho”.
Atanze urugero rwa Aburahamu wari yarabuze urubyaro ariko Imana igahora imubwira kuzamura amaso mu kirere akabara inyenyeri ko ari ko imigisha we izangana. Gusa ngo bukeye abamarayika baramusuye, nawe ntiyazuyaza ababagira ikimasa, bamaze kunezerwa bamubwira ko umwaka ukurikiyeho azaba afite umwana w’umuhungu.
Umushumba Karayenga akomeje abwira abantu ko abenshi bafite byinshi birenze ibyo bakeneye, hakaba abakene baburara. Avuga ko ibiri mu isi bihagije abayirimo ahubwo ko ikibazo ari ukwikumira. Abihuje n’ijambo ry’Imana riri muri Bibiliya rivuga ko Imana ipfumbatura igipfunsi ugahaza abo mu isi yose. Abasaba ko bakwiriye kujya bagira umutima wo gusaranganya.
Umushumba Mignonne akurikiye ijambo ry’Imana
Rev Past Jean Jacques asomye kandi amagambo yanditse mu Gutegeka kwa Kabiri 15:7-8,10 ndetse na Zaburi 41-1-4, hasobanura inyungu zo gufasha abakene, asobanura ko umuntu wese ufasha umukene azahirwa akiri mu isi, akagubwa neza kandi ko Imana izamwitaho ibihe ikamurinda abanzi be.
Nyuma yo kwigisha abantu ijambo ry’Imana, Pasiteri Jean Jacques asabye abumva hari ibyo batatunganije neza mu minsi ishize, abirengagije abakene, abasabye guhaguruka, nawe abasabira imbabazi Imana ngo inabashoboze ubutaha kuzajya bazirikana kurangiza izo nshingano zo guherekeresha imirimo kwizera kwabo.
Nyuma yo kubasengera, abantu bahise bahabwa umwanya wo kugira icyo batanga kugirango igikorwa cyo gufasha Abanyarwanda birukanywe muri Tanzania kigende neza. Ku ikubitiro, Umushumba Mignonne ahise ahamagara bagenzi ba babana mu Muryango Women Foundation batanga amadolari ya Amerika 500.
Umushumba Mignonne yakira amadorali atanzwe n’umwe mu banyamuryango ba WFM
Uyu mubyeyi nawe yishimiye gutanga ubufasha
Munala asabye ko habaho imikoranire ihoraho na SSHM muri iki gikorwa
Tuvugana n’Umuyobozi w’Umuryango Seek and Save Humanity Pasiteri Desire Habyarimana adutangarije ko abifuza kugira ubufasha batanga babwohereza kuri numero za konti iri muri Banki ya Kigali 00041-0447434-15, ko bashobora kohereza kuri numero ya MTN 0788422984 cyangwa kuri TIGO kuri 0728422984, abari hanze y’igihugu bo bakoresha uburyo busanzwe bwa Money Gram cyangwa Western Union.


c: text/html

text:
Ubwo Abadage barwanaga na’ababiligi bari barakoronije Kongo Mbiligi baje kuneshwa maze bimwe mu bikoresho bakoreshaga muri iyo ntambara birimo ubwato bw’intara basize baroshye mu kivu. Hashize iminsi leta y’u Rwanda iri mu biganiro na Leta y’u Budage ngo bataburure ubu bwato bukoreshejwe mu ngoro ndangamurage ariko ntacyo ibyo biganiro biratanga magingo aya.
Ubwo Abadage barwanaga na’ababiligi bari barakoronije Kongo Mbiligi baje kuneshwa maze bimwe mu bikoresho bakoreshaga muri iyo ntambara birimo ubwato bw’intara basize baroshye mu kivu. Hashize iminsi leta y’u Rwanda iri mu biganiro na Leta y’u Budage ngo bataburure ubu bwato bukoreshejwe mu ngoro ndangamurage ariko ntacyo ibyo biganiro biratanga magingo aya.
Ubu bwato butabye ku nkengero z’ikiyaga cya Kivu mu mudugudu wa Kagugu, mu Kagari ka Musure, mu Murenge wa Mushubati mu Karere ka Rutsiro, bukaba bwaratabwe n’Abadage mu Kivu nyuma yo gutsindwa intambara ya mbere y’isi kugirango Ababibiligi batazabwitwarira. Abaturage bahaturiye bemeza ko bajya babona imishumi y’ubwo bwato.
- Umulisa Alphonse arinze yirukanwa mu kazi atarangije gutaburura ubwato bw’Abadage buri mu kivu
Muri 2014, Alphonse Umulisa yatangaje ko intara ya Rhenanie Palatinat yo mu Budage bafitanye imikoranire myiza bakaba bagiye no gufatanya gutaburura ubwo bwato mu kiyaga cya Kivu. Icyo gihe mu magambo ye yagize ati: "Ubu mu minsi ya vuba bagiye gutangira kudufasha kuvana mu Kiyaga cya Kivu ubwato bwarwanye mu Ntambara ya Mbere y’Isi."
Muri Nzeri 2014 kandi, ubwo Habineza Joseph wari Minisitiri w’Umuco na Siporo yasuraga ingoro ndangamurage yari yuzuye mu karere ka Karongi, yeretswe ubu bwato maze nabwo Alphonse Umulisa avuga ko harimo gushakishwa uburyo ubwo bwato bwazakurwa mu Kivu noneho bugashyirwa mu mutungo bazajya berekana cyane ko ngo bubitse amateka akomeye hagati y’u Rwanda n’u Budage.
Icyo gihe yavuze ko barimo kuvugana na Minisiteri y’Ingabo kugira ngo bashakire hamwe uko ubwo bwato bwakurwa mu Kivu dore ko ngo bivugwa ko bwafashaga Abadage cyane mu ntambara ya mbere y’isi yose.
Ibi Umulisa Alphonse yongeye kubisubiramo mu mpera za 2015 ariko yarinze afungwa ndetse anirukanwa burundu mu bakozi ba Leta atabigezeho.
Inama y’Abaminisitiri yateranye kuri uyu wa Gatatu tariki 12 Ukwakira 2016, yemeje Iteka rya Perezida ryirukana Burundu mu Bakozi ba Leta Bwana Umulisa Alphonse, wari Umuyobozi Mukuru w’Ikigo cy’Ingoro z’Igihugu z’Umurage w’u Rwanda kubera amakosa akomeye yakoze mu kazi.
N’ubwo aya makosa akomeye yakoze mu kazi atatangajwe mu byemezo by’Inama y’Abaminisitiri, hari ibizwi aregwa kuko yafunzwe muri Gicurasi uyu mwaka akurikiranyweho ibyaha bitatu birimo kunyereza umutungo wa Leta, gutanga amasoko ya Leta mu buryo bunyuranyije n’amategeko ndetse no kwangiza ibya Leta.
Nkindi Alpha
Ibitekerezo
njyewe icyo gihe nigaga muri camp Kigali ndasuhuza sheja wa sebanani twiganaga muwa3no4kwa mukashuri no kwa foke mbese nta wundi twaba twariganye?? Kanda hano umusubize
ndashimira ingabo zurwanda Kanda hano umusubize
Nanjye sinunva icyananiranye kugirango bukurwemo, basize (babuminnye) ndavuga kubutega, ibisasu? Kdi nubwo basiga babuteze, murwanda ingabo zacu zateguye imitego yari yuzuye urwandarwose, ntecyerezako nubwobwato Atari cyibazo!! Kanda hano umusubize
Niyihe Mpamvu Nyamukuru Yatuma Murinda Kwifashisha Ubudage?Ese Ni Ubwato Bunini Cg N'amazi Menshi Burimo.Mudusobanurire Kanda hano umusubize
Ubwose,mushatse,kuvugako,bungana,na Titanic? Icyabananiye,niki? R.D.F.'nta,marine,igira? Kanda hano umusubize
Ubwato buranganagute kuburyo hakwitabaza abadage Kanda hano umusubize
Ubwato buranganagute kuburyo hakwitabaza abadage Kanda hano umusubize
ntago ari akagari ka musure ni SURE,KOSORA Kanda hano umusubize

robotstxt: allowed

filter: keep


text:
Waruziko "Nta ntwaro bagucuriye izagira icyo igutwara "utageze aho Imana ishaka kukugeza?
Igihe kigeze ngo Abisirayeli bave muri Egiputa Satani yarabimenye, atangira gucura intwaro yo kwica abana b’impinja b’abahungu.
Kuva 1:16 - "Nimubyaza Abaheburayokazi mukabona bicaye ku ntebe babyariraho, nihavuka umuhungu mujye mumuhotora, ariko naba umukobwa abeho."
Ariko, Mose wagombaga kubakura mu buretwa we ntiyashoboraga gupfa kuko yari ataragera ku cyo Imana yamuhamagariye.
Nawe ntacyakubuza kugera aho Imana, yaguteguriye kuko nta ntwaro bagucuriye izagira icyo igutwara.
Yesu nawe akivuka satani yakoreye muri Herode ngo bice abana b’imyaka ibiri gusubira hasi, ngo Yesu nawe abigenderemo ariko ntiyari gupfa atageze kuri misiyo yamuzanye, ahubwo Herode niwe wapfuye.
Matayo 2:19 - Herode amaze gupfa, marayika w’Umwami Imana araza, abonekera Yosefu mu nzozi..... Ndakumenyesha ko ibishaka kukwica utageze ku mugambi w’Imana bizapfa mbere yawe kuberako byanditswe ko nta ntwaro bacuriye kukurwanya izagira icyo igutwara, kandi ururimi rwose ruzaguhagurukira kukuburanya uzarutsinda.
Ibyo ni byo murage w’abagaragu b’Uwiteka, kandi uko ni ko gukiranuka kwabo guturuka aho ndi." Ni ko Uwiteka avuga. Yesaya 54:17 Byizere Ubigire ibyawe!
Pastorviva.pcm@gmail.com


text:
Apotre Masasu asanga kwihana nyakuri kwarabaye ingume mu nsengero
Umushumba w’itorero ry’Isanamitima ‘Restoration Church’ Apotre Masasu Joshua asanga igikorwa cyo kwihana kimaze kuba ingume mu nzengero hirya no hino, imwe mu mpamvu zituma ubwiyongere bw’amatorero butajyana n’igabanuka ry’ibyaha.
Apotre Masasu avuga ko kuba kwihana kwa benshi gusigaye kumeze nk’umuhango bituma nta mpinduka zifatika zigaragara.
Abicishije mu nyigisho ye, Masasu yavuze ko Ijambo“Kwihana” ribuze mu rusengero.
Ati: “Muri iyi minsi duhamagara abantu ngo baze kwihana imbere mu rusengero bakaza bafite amafiyeri, bikoze mu mufuka, bisekera ariko nyamara ibyo si byo kurokoka cyangwa kwihana nyakuri ahubwo ibyo ni ikinamico.”
Ati ‘’mbese wari wabona umugore ubyara aseka? Kubyara biravuna kandi nta wubyara aseka impamvu nyamukuru rero ibyaha bidashira mu rusengero ni uko abantu batihana by’ukuri ahubwo kwihana basigaye barabigize nk’imikino cyangwa se ibintu byoroshye cyane.’’
Intumwa Masasu ikomeza ivuga ko kwihana ni ukwemera ko uri mubi ibyo kumva ko uri imfura ukabishyira ku ruhande, ukamenekera imbere y’Imana. Ati ‘’ burya imfura ni Yesu gusa, ni we mugabo wera gusa.’’
Masasu asanga umuntu ujya kwihana yakagombye kubikorana amarira menshi yo kwicuza atari amwe y’abagabo atemba ajyamu nda cyangwa ay’ingona, nyuma amaraso ya Yesu akabona kumweza noneho akavuka bwa kabiri agahabwa Umwuka Wera.
Ati ‘’Iyo bitagenze bityo usanga nta tandukaniro rigaragara mu buzima bw’umukristo mbere yo gukizwa na nyuma yahoo, kuko hataba harabayeho kumeneka no guhindurwa n’Umwuka Wera.’’
Yifashishije ubuhamya bwe, Masasu asobanura impinduka Yesu yazanye mu buzima bwe, ati ‘’Nari karateka (umuntu ukina karate), mfite umukandara w’umukara na dan ya kabiri (Ceinture noire deuxieme dan), ndi Ingeniyeri, ntera umugeri ukitaba ngatera igikonjo kikajyamo ariko Yesu anyereka ko ndi imbwa rubebe maze ndihana, icyo gihe nari ndi ahantu mu musarane wo muri bar ndarira bikomeye kuva ubwo ndarokoka.”
Ati ‘’kera abantu barihanaga bya vrai ati ariko muri iyi minsi kwihana abantu barabikinisha babigize nk’ikinamico ndetse n’insengero bazigira nka za Restaurant, umuntu agasomana, undi agasambana, undi akikinisha, undi agakuramo inda akumva ni ibisanzwe ati ndajya kwihana, kwihana udashaka kureka ni ikinamico nta kwihana kurimo.’’
Ati ‘’icyaha kiraryoha ariko amaherezo yacyo ararura, nyamara agakiza kararura ariko amaherezo yako araryoha, ni ngombwa rero ko uhitamo akaryoshye karura cyangwa akarura karyoshye kuko umusaraba urarura ariko ukavamo kuzamurwa no kuzabona ijuru, ariko icyaha kiraryoha ariko amaherezo yacyo akaba urupfu.’’
Ati Kwihana rero burya ni mu mutima, ati burya ibyaha umuntu asubiramo ni uko aba atarabyatuye neza ngo abyihane bimubabaje. Ati niba hatabayeho kwihana rero nta n’impano n’imbaraga z’umwuka wera mu nsengero bizagaragara ahubwo abantu bahora mu bapfumu bashaka ubuhanuzi kuko baba batarahinduwe n’ijambo ry’Imana.’’
Muri iki gihe benshi bashingiye ku ijambo ry’Imana, bavuga ko kumenya ukijijwe n’udakijijwe bisigaye bigoye, bitewe n’imyitwarire idahwitse ya bamwe mu bakozi b’Imana. Kuba amatorero yiyongera ariko ibyaha bikarushaho gukaza umurego byaba biterwa n’iki uyu mukozi w’Imana avuga cyo kwihana kudakora ku mitima, ari nayo mpamvu impinduka za benshi zikemangwa.


text:
Umunsi wavutseho mu muryango w’Imana mu buryo bw’Umwuka wahawe impano nziza zitangaje: izina ry’umuryango, abandi usanze mu muryango, imigisha yose y’umuryango, n’umurage w’uwo muryango.
Nk’abana b’Imana duhabwa umurage ku butunzi bw’umuryango. Tukiri hano ku isi, duhabwa ubutunzi bwayo, bwo kugira neza kwayo, ubutunzi bw’ubwiza bwayo, ubutunzi bw’ubwenge n’ubumenyi, ubutunzi bw’imabaraga, ubw’imbabazi. Ariko nitugera mu bugingo buhoraho tuzaragwa ibirenze ibyo.
Uwo murage ni iki mu by’ukuri?
- Icya 1: tuzaba n’Imana ubudatandukana.
- Icya 2: Tuzahindurwa duse na Kristo.
- Icya 3: Tuzakizwa kongera kubabara, urupfu n’ubumuga.
- Icya 4: Tuzahembwa kandi dushyirwe mu yindi myanya yo gukorera Imana.
- Icya 5: Tuzasangira na Kristo ubwiza bwe.
Mbega umurage! Ufite ubutunzi burenze uko ubitekereza. Kuba mu muryango w’Imana nicyo cyubahiro cy’isumbwe, niwo mugisha uhebuje ushobora kubona mu buzima. Ukwiye kuzirikana ko waremewe kuba mu muryango w’Imana (haranira kubikorera ukora ibyo Ishaka).
Kuko yagambiriye kera ku bw’urukundo rwayo ko duhinduka abana bayo, tubiheshejwe na Yesu Kristo ku bw’ineza y’ubushake bwayo (Abefeso 1:5a). Pastor Rick Warren


text:
Igisubizo: Mu yandi magambo, umubatizo w’Umwuka Wera wavugwa nk’umurimo Umwuka w’Imana ukora iyo winjiza umukristo mushya mu busabane na Kristo hamwe n’ubusabane n’abandi bakristo. 1 Abakorinto 12:12-13 niho twavuga muri Bibiliya hibanda cyane ku mubatizo w’Umwuka Wera: “nkuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe.” (1 Abakorinto 12:13. Nubwo Abaroma 6:1-4 haterura ngo havugemo Umwuka w’Imana, hasobanura neza uburyo umukristo ahindurwamo nk’uko tubibonye mu 1 Abakorinto: “Nuko tuvuge iki? Tugumye gukora ibyaha ngo ubuntu busage? Ntibikabeho! Mbese twebwe abapfuye ku byaha, twakomeza kuramira muri byo dute? Ntimuzi yuko twese ababatirijwe muri Yesu Kristo, twabatirijwe no mu rupfu rwe? Nuko rero, ku bw'umubatizo twahambanywe na we mu rupfu rwe, kugira ngo nk'uko Kristo yazuwe n'ubwiza bwa Data wa twese, abe ari na ko natwe tugendera mu bugingo bushya.”
Ibi bintu bikurikira ni ingenzi cyane mu gukomeza imyumvire yacu ku mubatizo w’Umwuka Wera: icya mbere, 1 Abakorinto 12:13 hatubwira ko twese twabatijwe, nkuko twese twahawe ku Mwuka Wera (guturwamo n’Umwuka Wera). Icya kabiri, nta hantu na hamwe Bibiliya isaba abakristo kubatizwa n’Umwuka, mu Mwuka, cyangwa gushakisha uwo mubatizo. Ibi bitubwira ko buri mukristo wese aba yararangije guhabwa iyi mpano. Icya gatatu, Abefeso 4:5 hasa n’ahavuga ku mubatizo w’Umwuka Wera, bivuga ko ubwo ari ukuri kuri buri mukristo, kimwe n’“ukwizera kumwe” cyangwa “Data umwe”.
Muri make, umubatizo w’Umwuka Wera ukora ibintu bibiri: 1) uduhuza n’umubiri wa Kristo, 2) utugira abaragwa mu kubambanwa na Kristo. Kuba mu mubiri we bivuga ko twazukanye nawe dufite Ubuzima Bushya (Abaroma 6:4). Tugomba kandi gukoresha impano zacu zo mu Mwuka kugira ngo uwo mubiri ukore neza nk’uko 1 Abakorinto 12:13 hatubwira. Kubatizwa mu Mwuka Wera bikomeza ubumwe bw’Itorero, nk’uko Abefeso 4:5 habivuga. Kubambwa, guhambwa no kuzurwa hamwe na Kristo mu mubatizo w’Umwuka Wera bidutandukanya n’icyaha cyatwaritsemo, cyatubuzaga kwinjira mu buzima buhoraho (Abaroma 6:1-10, Abakolosiya 2: 12).
Ikibazo: Umubatizo w’Umwuka Wera ni iki?
Igisubizo: Mu yandi magambo, umubatizo w’Umwuka Wera wavugwa nk’umurimo Umwuka w’Imana ukora iyo winjiza umukristo mushya mu busabane na Kristo hamwe n’ubusabane n’abandi bakristo. 1 Abakorinto 12:12-13 niho twavuga muri Bibiliya hibanda cyane ku mubatizo w’Umwuka Wera: “nkuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe.” (1 Abakorinto 12:13. Nubwo Abaroma 6:1-4 haterura ngo havugemo Umwuka w’Imana, hasobanura neza uburyo umukristo ahindurwamo nk’uko tubibonye mu 1 Abakorinto: “Nuko tuvuge iki? Tugumye gukora ibyaha ngo ubuntu busage? Ntibikabeho! Mbese twebwe abapfuye ku byaha, twakomeza kuramira muri byo dute? Ntimuzi yuko twese ababatirijwe muri Yesu Kristo, twabatirijwe no mu rupfu rwe? Nuko rero, ku bw'umubatizo twahambanywe na we mu rupfu rwe, kugira ngo nk'uko Kristo yazuwe n'ubwiza bwa Data wa twese, abe ari na ko natwe tugendera mu bugingo bushya.”


text:
Umwambaro w’intambara.
Aya ni amagambo Ahabu umwami w’abisirayeli yasubije Benihadadi umwami w’i Siriya ubwo yamwenderezaga akamutumagaho ubugira gatatu ashaka kumunyaga abagore n’abana be, ifeza ndetse n’izahabu, maze amaze gukomezwa umutima n’abatware n’abantu bose yatwaraga bakamubwira ngo amuhakanire niko kumusubiza ariya magambo agira ati “ucyambara imyambaro y’intambara ngo atabare ye kwirata nk’uwukuramo atabarutse” 1abami 20:11
Mu by’ukuri aya magambo Ahabu yabwiye Benihadati ni nko kuvuga ngo Uguhiga ubutwari muratabarana, cyangwa se ngo ngo ntabwo Benihadadi yari akwiye kwibwira ko yamaze kunesha nyamara akiri ku rugamba. Iyo ukomeje no gusoma muri icyo gice bibiliya igaragaza neza ko Imana yatabaye Ahabu koko akanesha ingabo z’aba Siriya ndetse akicamo benshi nyamara mu gihe we yibwiraga ko yagombaga kunesha.
Ntago ari umwami Benihadadi gusa muri iyi si byagarukiyeho wajyaga yibeshya ko yatsinda urugamba gusa, kuko no muri iki gihe hari n’abandi bantu benshi bajya bikanga utubaraga duke bafite bakibwira ko bamaze kunesha urugamba,aha twatanga urugero kuri bamwe bugarijwe cyane mu kwibeshya ko bamaze kunesha. Ijambo ry’Imana luka 10:17-24 rivuga inkuru z’abigishwa mirongo irindwi baje bivuga ibigwi kuri Yesu ko abadayimoni babumvira mu izina rye Maze Yesu arabareba abona ko bishimishije ariko ko nanone badakwiriye kwitiranya ibintu niko kubabwira ngo “ariko ntimwishimire ko abadayimoni babumviye ahubwo mwishimire ko amazina yanyu yanditse mu ijuru”.
Benshi muri twe Imana imaze kugirira neza bagahabwa impano nk’izi rimwe na rimwe banjya bibeshya ko iyo mpano bamaze guhabwa ihagije ndetse bakaba banirara, ariko birakwiye ko bibuka ndetse natwe tukibuka ko Satani akiri kurugamba ryo kubohoza abari abakozi be Yesu yamaze gufata, kandi wibuke ko atagutimya, ntago agira ubwoba cyangwa isoni wibuke ko Yigabije na Yesu ubwe kandi amaze iminsi mirongo ine asenga, gusa gufite amahirwe kuko Yesu we yamutsinze natse Tuzatsinda ndetse no kurusha ho, kuko dushobozwa byose na Kristo uduha imbaraga.(Abafiripi 4:13).
Inama rero dukwiye kugendana muri twe ni uko tudakwiye kwirara cyangwa kurangara nk’uko hari ababikora, ntago n’ubwo turi abakozi b’Imana dukwiye kwifata nk’abaze kugera mu ijuru, waba uri umukozi w’Imana ku rwego ruhanitse waba ufite impano zikomeye ndetse n’aho waba nta mpano wigira, kimwe cyo menya ko Satani ari umugome ni umujura ashaka kukwiba no kubwambura ikamba wari ubikiwe, Ntago yaguhangara uri muri Yesu, shikama rero uhagare kigabo utumbire Yesu niwe rubasha kandi umwizera wese ntago ntago azarimbuka kdi azahabwa ikamba ry’ubugingo.


text:
Bamwe bamwita Aemiliana Emiliana, Emiliana , Emiliana
Bimwe mu biranga ba Emilienne
Ni umuntu uba uziko ari mwiza, akamenya kwiyitaho akagira inseko y’igihe cyose ku buryo usanga bikurura abagabo.
Akunda ibintu bihenze kugira ngo akomeze agaragarize abamureka ko nawe adasanzwe. Ahorana kwigirira icyizere bigatuma abantu bamwizera ko agomba kubavugira niyo yaba ntacyo azi ,aba ari umuntu ushabutse.
Emilienne akunze kurangwa n’ ingufu, akunda umwimerere kandi icyo yiyemeje gukora aba yumva nta cyamuca intege. Ntiyicara hasi buri gihe aba afite utuntu ahugiyemo cyangwa afite ibintu arimo gupanga.
Uko ubuzima bwaba bumeze kose, aguma ari wa wundi ukunda gutembera, kuganira no gusabana n’abandi.


text:
Rwanda | Banque Populaire du Rwanda yemereye abahinzi b’i Rwamagana kubarinda abamamyi
Ubuyobozi bwa banki y’abaturage y’urwanda mu Karere ka Rwamagana bwemereye ihuriro ry’abahinzi bo muri Rwamagana ko nibishyira hamwe bakagaragariza iyo banki ko bazafata neza umusaruro wabo, nayo izabaguriza amafaranga bakeneye mu bikorwa n’imibereho yabo igihe bazaba bataragurisha umusaruro w’ibigori bagiye gusarura mu byumweru bibiri biri imbere.
Habimana Djamali ushinze gutanga inguzanyo muri Banque Populaire i Rwamagana ati « Abahinzi nibaramuka bibumbiye hamwe, bakiyemeza kuzafata umusaruro wabo neza ku buryo butanga icyizere ko uzagemurwa ku masoko utangiritse nta kabuza tuzabaha inguzanyo z’amafaranga bakeneye igihe bataragurisha kuko uwo musaruro uzaba ufite agaciro igihe cyose uzagurishirizwa. »
Abahinzi barishimira ko kwemererwa iyi nguzanyo bizabafasha cyane kuko abamamyi batazabona aho babahera. Ubusanzwe, ngo abamamyi b’imyaka bacungaga igihe cy’isarura bagafatirana abahinzi batarabona isoko kandi bakeneye amafaranga bakabagurira ku giciro kiri hasi cyane.
Iyi nguzanyo ya Banque Populaire rero ngo izabarinda abamamyi. Ubuyobozi bw’Akarere ka Rwamagana bwishimiye ubu bufatanye na Banque Populaire ndetse bushishikariza n’ibindi bigo by’imari gufatanya n’abahinzi kuko umusaruro wabo uzavamo amafaranga igihe uzaba wagejejwe ku isoko.
Hatari Jean d’Amour


text:
Nitwa Mukamukomeza Josianne,
Ndi umumama w'umwana umwe,
Niga mumwaka wa 2 KIM,
Mbere yuko nubaka,nakundanaga numusore witwa FRANK,gusa we yarumwana kurijye kuko namurushaga imyaka 2,
Gusa twarakundanaga cyane,
Gusa nkamubera umwana mubi,
Kuko ntanarimwe yari bwansabe kuryamana nawe,
Ariko gewe nkamuca inyuma nkaryamana nundi musore warufite amafranga ndetse iwacu banashakaga kunshyingira.
Ntibyatinze nkirangiza secondaire wamugabo wumukire aba anteyinda,
Mbihisha FRANK ko ntwite,turakomeza turakundana,
Nyuma yiminsi mike wamugabo ampa amafranga 90,000frw yo kuvanamo inda,
Ndagenda kumu docteur ankuriramo inda,
Ndongera mba umukobwa mwiza,
Hashize nkamezi ane FRANK arampamagara musanga muri ghetho kuko yarumunyeshuri muri kaminuza,
Aranyakira neza,
Arangije arambwira ati dukundanye imyaka igera kuri ine,
Ntanarimwe ndagusaba ko twaryamana,
Sinzi icyo untekerezaho,
Sinzi nimba ukeka ko ntari muzima,
Sinzi nimba bigushimisha cg bikubabaza
Gusa nagirango nkumenyeshe ko igituma ntajya mbigusaba aruko UBUSAMBANYI ARI ICYAHA CYANGIZA ROHO KIKANGIZA NUMUBIRI,
Kdi nawe aho bikugejeje urahabona wahereye cyera ubikora,ugera naho utwara inda ukanayivanamo bikagutera gucumura kabiri,
Wongeraho no kundyarya no kumbeshya wibwira ko ntabizi,
Nyamara burya ntukabone umuntu wese ucecetse ngo ugirengo nuko yabuze ibyo avuga ahubwo nuko igihe cyo kubivuga kiba kitaragera.
Ntiyarangije kumbwira nahise nsuka amarira menshi,
Musaba ko yambabarira nkataha,
Yarandetse ndataha,
Yampamagara nkamukupa kubera isoni,akagumya kunyita cher,ndetse akanyoherereza mesaje zimbwira ko ntakintu nakimwe cyamutera kunyanga,
Ariko jye simbyizere numvaga ari uburyarya.
Bidatinze numvaga nabonye undi musore dukundana unafite gahunda yihuta,
Afata irembo arasaba arakwa tunatera igikumwe arandongora,
Gusa nabanje noherereza message FRANK musaba imbabazi zuko namuhemukiye musaba kuzambikira ibanga ndetse nanamubwira ko ngiye kurongorwa.
Mumezi 3 yambere nabanye neza numugabo wanjye,
Hanyuma byabaye ngombwa ko itangira rya kaminuza rijyera,njya kwishuri ntihari hafi yikigo byansabye kwicumbikira nkajya ntaha muri weekend.
Ngaha rero aho urukundo rwanjye na FRANK rwagarukiye,
Ngaho kuri telefone za buri joro,
Ama messages sinakubwira,
Dore ko twese twasanze duhuje ikibazo buri wese yari yarananiwe kwibagirwa undi,gusa nubwo twasaga naho twongeye gukundana buri wese yabaga abizi ko dukundana urudashoboka kuko nari mfite umugabo.
FRANK yambwiraga ko byamunaniye kugira undi mukobwa akunda,
Nanjye nkagerageza kumugira inama zuburyo yabona indi nshuti,nkanagerageza kumuba hafi kuko byose arijye wabimuteye.
Rimwe naratashye umugabo areba mesaje zoc ntabizi,arangije ambaza umuntu FRANK uwo ariwe mubwira ko ari umuhungu twigeze gukundana
Ahita ambwira ngo bibe ubwa mbere nubwanyuma niyongera kubona mesaje ijya cyangwa ivuye kwa FRANK azahita atandukana nanjye.
Nabitekerereje FRANK anyemerera ko atazongera kuko atifuzaga kunsenyera nubwo yankundaga.
Igihe cyarageze ndabyara,
Umuhungu,
Frank ntiyansuye kugira umugabo atabibona nabi,
Gusa yansabye kumwoherereza amafoto yumwana kuri whatsapp,
Kuko jyewe nta whatsap nagiraga byabaye ngombwa ko nkoresha iyumugabo ndayamwoherereza,
Sinkamenye ko Umugabo yafashe mumutwe Nimero za FRANK!
Ngaha rero aho rwasenyukiye,
Umugabo yahise ambwira ngo yarabinsezeranije ko azahita atandukana nanjye,
Ati nubundi ndabibonye ntiwigeze unkunda na gato nuyu mwana si uwanjye ahubwo ni uwa FRANK uri no kumwoherereza amafoto yumwana ntasoni?
Yahise yigendera ubu aba muyindi nzu ye twakodeshaga i cyangugu.
None nimungire inama yicyo nakora,
Ec nakora iki ngo ngarure umugabo wanjye?
Iwacu c nibabimenya ko banyita ikirumbo nacyane cyane ko banabizi ko nari naravanyemo inda.
FRANK se we nabimenya ko ahita agarura ibyurukundo ndabyitwaramo nte ko nubwo umugabo wanjye yaba yarapfuye ntamwemera bitewe nuburyo namuhemukiye kdi akaba azi ibyanjye byoc.
Nyuma yo gusoma umugire Inama.
Nitwa Mukamukomeza Josianne,


text:
ven.
04
nov.
2011
ISOMO RYA MBERE
Igitabo cy’Ubuhanga (Buh 13,1-9)
1Koko rero, abo bantu bose batageze ku bumenyi bw’Imana, berekanye intege nke za kamere yabo ; batwawe n’ibintu bigaragara ntibashobora kumenya Uriho, bitegereza ibyo bikorwa, ariko ntibabimenyeramo Uwabihanze. 2Ahubwo birebeye umuriro, umwuka, umuyaga woroheje, urujeje rw’inyenyeri, imivumba y’amazi n’ibinyarumuri byo mu kirere, baba ari byo bita imana zitegeka isi. 3Ubwo bashutswe n’uburanga bwabyo bwatumye babifata nk’imana, ntibamenyeraho ko Umugenga wabyo abisumba kure, kuko Uwabiremye ari na we nkomoko y’uburanga. 4Niba kandi ububasha bwabyo n’imbaraga zabyo byarabatangaje, bari guhera kuri ibyo bigaragara, bakumviraho ukuntu Uwabihanze abisumbya kure ububasha.
5Koko rero ubuhangange n’uburanga bw’ibyaremwe, biducira amarenga atuma turangamira Uwabihanze. 6Nyamara abo bantu ntibari bakwiye kugawa cyane, kuko wenda bayobaguritse bashakashaka Imana, kandi bifuza kuyigeraho. 7Uko bagatuye rwagati mu biremwa byayo, bagaharanira kubimenya neza, ni na ko batwawe n’uburanga bwabyo, kuko ibyo babonaga basangaga ari byiza cyane ! 8Ariko kandi na bo ntibakwiye kubabarirwa, 9kuko niba baragize ubwenge bwo gusesengura imibereho y’ibyaremwe, ni kuki batashoboye kumenya hakiri kare Umugenga w’ibyo byose ?
ZABURI (Zab 19 (18), 2-3, 4-5)
Inyik/ Uhoraho, iteka ryose ijambo ryawe rihoraho !
Ijuru ryamamaza ikuzo ry’Imana,
n’ikirere kikagaragaza ibyiza yakoze.
Umunsi ubwira undi munsi inkuru yabyo,
ijoro rikabimenyesha irindi joro.
Nanone nta nkuru, nta n’amagambo,
kuko ijwi ryabyo ritumvikana !
Ariko ku isi hose urusobe rwabyo rurigaragaza,
n’imvugo yabyo ikagera ku mpera z’isi.
IBANGONDIRIMBO RIBANZIRIZA IVANJILI (Lk 21, 28)
Alleluya Alleluya.
Nimwubure umutwe, mukomere,
kuko uburokorwe bwanyu bwegereje.
Alleluya.
IVANJILI
+ Luka (Lk 17, 26-37)
Muri icyo gihe, Yezu abwira abigishwa be ati 26« Mbese nk’uko byagenze mu gihe cya Nowa, ni na ko bizamera mu minsi y’Umwana w’umuntu. 27Icyo gihe abantu bararyaga bakanywa, abahungu bararongoraga, abakobwa bakarongorwa, kugeza ubwo Nowa yinjiye mu bwato, maze umwuzure uraza urabatsemba bose. 28Bizamera nk’uko byagenze mu minsi ya Loti. Icyo gihe abantu bararyaga bakanywa, bararanguraga bagacuruza kandi barahingaga, bakubaka ; 29ariko umunsi Loti avuye muri Sodoma, Imana igusha umuriro uvanze n’amahindure biturutse ku ijuru, bose irabatsemba. 30Ni ko bizamera ku munsi Umwana w’umuntu azigaragazaho. 31Kuri uwo munsi, uzaba ari hejuru y’inzu ntazamanuke ku nzu ye ngo agire icyo avanamo. Kandi uzaba ari mu murima, ntazasubire imuhira. 32Nimwibuke umugore wa Loti ! 33Uwihambira ku bugingo bwe azabubura, naho uzahara ubugingo bwe azabuhorana. 34Ndabibabwiye : muri iryo joro abantu babiri bazaba bari ku buriri bumwe, umwe azafatwa, undi asigare. 35Abagore babiri bazaba bari hamwe basya, umwe azafatwa, undi asigare. » (36 … ) 37Abigishwa ni ko kumubaza bati « Ibyo bizabera hehe, Nyagasani? » Arabasubiza ati «Ahazaba hari intumbi, ni ho inkongoro zizakoranira.»


text:
Hari benshi usanga bari mu rungabangabo bibaza igikurikiraho nyuma y’uko umuntu apfuye. Bamwe batekereza ko umuntu upfuye wese asinzira akazazuka ku munsi w’imperuka agiye gucirwa urubanza hanyuma yaba yarakoze neza akajya mu ijuru, yaba yarakoze nabi akajya mu irimbukiro (ikuzimu).
Hari n’abandi bizera ko iyo abantu bapfuye muri icyo gihe bahita bacirwa urubanza bakoherezwa aho bazaba iteka haba ikuzimu cyangwa mu ijuru. Abandi bemeza ko igihe abantu bapfuye, ubugingo bwabo buhita bwoherezwa by’agateganyo mu ijuru cyangwa i kuzimu, kugira ngo bategereze umuzuko wanyuma, n’urubanza rwa nyuma, hanyuma bakabona kujya aho bagomba kuba ubuzima bwabo bw’iteka. Ariko se, mu by’ukuri, ni iki Bibiliya yo ivuga ku bijyanye na nyuma y’urupfu?
Mbere na mbere, ku bemera Yesu Kristo, Bibiliya itubwira ko, abapfuye bizeye ubugingo bwabo bujya mu ijuru, kubera ko baba barabababiriwe mu gihe bakiraga Krsito nk’Umwami n’umukiza w’ubugingo bwabo (Yohana 3:16, 18, 36). Ku bizera, urupfu ni «Kure y’umubiri no kuzibanira n’Imana iteka» (2 Abakorinto 5:6-8), Abafilipi 1:23). Gusa, iyi mirongo nka 1 Abakorinto 15:50-54 na 1 Abatesalonike 4:13-17 ivuga ko abazaba barapfuye bizeye bazazuka bagahambwa iundi mubiri idapfa.
Ese niba abizeye bazahita bazuka nyuma y’urupfu bakajya kwibanira na Kristo, ni iyihe ntego y’uyu muzuko? Ubundi ubugingo bwabo n’umwuka by’abizera bazahita bajya kubana na Kristo nyuma y’urupfu, umubiri ubora ugume mu gituro usinziriye. Ku muzuko w’abizera, umubiri w’inyuma ubora uzahindurwa mushya, hanyuma uhabwe ubundi bwiza bw’iteka (Ibyahishuwe 21-22).
Icya kabiri, Kubatarakiriye Kristo nk’Umwami n’umukiza w’ubugingo bwabo, urupfu rusobanuro igihano cy’iteka. Nk’uko twabonye aho abizera bazaba, abatizera na bo bazoherezwa mu muziro utazima.


text:
Kwigira ni ihame Perezida wa Repubulika Paul Kagame adahwema gusaba abanyarwanda kugira iryabo mu rwego rwo kwihesha agaciro.
Nyamara bamwe mu banyarwanda usanga ntacyo bafite baheraho kugira ngo bigire mu bikorwa byabo bibateza imbere, cyane bitewe n’imyumvire yabo, dore ko hari n’ubwo usanga hari amahirwe bafite ariko ntibayabyaze umusaruro nk’uko bitangazwa n’umushinga GCS Rwanda.
Aho ni ho wahereye ufata gahunda yo guhugura abaturage ku birebana n’ibyatuma bahindura imyumvire bakabasha kwiteza imbere babigizemo uruhare ubwabo, kandi ntawe babanje gutegera amaboko ngo abahe imfashanyo.
Ni muri urwo rwego kuri uyu wa 23 Nzeri 2016 hasojwe amahugurwa y’icyiciro cya gatatu, yari agenewe abahagarariye ‘Amatsinda yo Kwigira’, abayagize bakaba ari bo bagenerwabikorwa ba GCS Rwanda.
Ntakirutimana Phanuel, wo mu Kagari ka Kigusa, mu Murenge wa Nyarubaka, Akarere ka Kamonyi, akaba Umuyobozi w’Itsinda ‘Abishyize Hamwe Kigarama’, yatangaje ko bahuguwe ku miyoborere, Kwizigama bifite intego, Kumenya gushyikirana n’abandi, gutanga ubutumwa bufite intego no gukorera ku ntego.
Ati “Batwigishije indangagaciro za kiyobozi, kugena intego y’igihe gito n’iy’igihe kirekire haba mu ngo zacu ndetse no mu Itsinda. Twashimiwe aho twaribwaga, kuko nk’abayobozi twari dukeneye kumenya amatsinda ayoborwa ate? Abantu bizigamira bate?”
Aya mahugurwa yahabwaga abantu bane muri buri tsinda, ari na yo mpamvu bahawe umukoro wo kujya guhugura bagenzi babo bagize itsinda, dore ko rimwe riba rigizwe n’abantu hagati ya 30 na 35.
Bifuje ko ibikorwa by’uwo mushinga inzego bwite za Leta zabigira ibyazo, kuko ubu bisa n’aho abayobozi batabyinjiramo cyane, ahubwo bakabiharira abo bafatanyabikorwa bo mu mushinga GCS Rwanda.
Umunyamabanga Nshingwabikorwa w’Umurenge wa Nyarubaka, Munyakazi Epimaque, yatangarije IGIHE ko GCS Rwanda ihugura abaturage ku byo kuyobora, bigatuma babasha guhugura bagenzi babo mu matsinda, maze imyumvire igahinduka, bikagira akamaro cyane mu iterambere.
Ati “Ibyo bahugurwamo usanga ari ingirakamaro cyane, kuko hari aho bikura abantu mu myumvire ndetse no mu mikorere bagatera imbere kuko usanga banahabwa inguzanyo bamwe bagakora ubuhinzi abandi ubworozi, bityo bakabasha gucunga neza imishinga yabo baba bakoze.”
Uyu muyobozi avuga ko ibikorwa by’abo baturage babikurikirana, gusa ngo uwo mushinga uba ufite abavuzi b’amatungo n’abagoronome bawo, ariko mu igenabikorwa ndetse no mu gukora igenzura, inzego z’ibanze ngo zibigiramo uruhare rukomeye.
Hitimana Muhirwa Eric, Umuyobozi mukuru wungirije wa GCS Rwanda, yatangaje ko umushinga wabo ari umufatanyabikorwa w’Akerere ka Kamonyi, wibanda ku bice by’icyaro, ari na yo mpamvu abagenerwabikorwa bawo bibumbira mu ‘mu matsinda yo kwigira’, bakabatoza kwiteza imbere babyikoreye ubwabo.
Hitimana yagize ati “Bahugurwa kuri byinshi baba bafitemo intege nke mu bikorwa byabo, aho ubu hibanzwe ku miyoborere myiza, kwimenya, kwizigamira binyuze mu matsinda, ndetse n’iterambere ry’Umuryango.’’
Uwo muyobozi avuga ko abo baturage bari basanzwe bizigamira ariko bakabikora mu buryo budashobora kubateza imbere, ari na yo mpamvu babanje kubafasha kwimenya by’ukuri, ubundi bikaba byabafasha kwiha intego ngufi ndetse n’izigihe kirekire.
Uwo mushinga kandi ngo uzakomeza gukurikirana ibikorwa by’ayo matsinda, ndetse hakajya hanagenzurwa umusaruro wayo, dore ko ari n’umwaka wa mbere uwo mushinga umaze utangiye ibyo bikorwa. Aho ngo ni na ho hazamenyekanira ibyifuzo byabo ndetse n’izindi ntege nke bafite, ku buryo ari byo byazibandwaho mu mahugurwa ataha.
Mu gihe bamwe bibazaga ko ibyo bikorwa by’umushinga GCS Rwanda byatuma abaturage ba Kamonyi n’ab’u Rwanda muri rusange batera imbere insigane, Hitimana abamara impungenge, akavuga ko bateganya kwagura ibikorwa, ku buryo ubushobozi bubonetse banabisakaza igihugu cyose.
Nyarubaka umurenge utuwe n’abaturage 25,515, ukaba umwe muri 12 igize Akarere ka Kamonyi.


text:
Uburyo 5 ushobora kurwanya sinusite udakoresheje za antibiyotike
Abantu benshi bakunda kugira ikibazo cya sinusite no gufungana, bakunze guhita bitabaza uburyo bw’imiti imwe n’imwe ikomeye nkaza antibiyotike n’indi ikoreshwa, nyamara hari uburyo wakwifashisha ubwawe utagombye kujya kwa muganga.
Twaguteguriye uburyo 5 wakoresha, ukirinda gufungana ukanarwanya ibimenyetso bya sinusite bitandukanye.
Kwiyitaho cyane kenshi gashoboka
Uburyo bwa mbere bwo kwiyitaho bihagije ni ukwirinda ubukonje, kuko ubukonje butera ururenda rwo mu dufuka twa sinusi kwiyongera. Uburyo bwitabazwa mu kugabanya ubukonje harimo kongerera ingufu abasirikare b’umubiri wawe. Hari uburyo butandukanye bwo kongera ingufu z’ubudahangarwa bwawe mu mibereho ya buri munsi; kurya indyo yuzuye, kuryama bihagije, kunywa amazi menshi ku munsi, kurwanya stress no gukora sport (imyitozo ngororamubiri ni uburyo bwiza cyane mu guhashya sinusite)
Kugira isuku y’amazuru ihagije
Amazi arimo umunyu cg solution saline (izi zigurishirizwa muri farumasi zitandukanye), yagenewe koza neza mu mazuru, akavanamo imyanda nizindi mikorobe zishobora gufata ku bwoya bwo mu mazuru no ku dufuka twa sinusi, bityo bikakurinda gufungana.
Niba iyi solution utayibona byoroshye, ushobora gufata amazi meza cyane ukavanga n’akayiko gato k’umunyu hanyuma ugakoresha igitori (iyi ni seringue ariko itariho urushinge), ugahengeka umutwe ubundi ukohereza mu zuru rimwe bigasohokera mu rindi.
Ushobora kubikora inshuro nyinshi igihe urwaye, waba utarwaye 2 ku munsi.
Kwiyuka
Kwiyuka ni uburyo bukoreshwa mu gukiza gufangana cyane (buzwi nka steam), umwuka ushyushye woroshya mu mazuru. Ushobora kwishyuhiriza amazi akabira cyane, ukaba wakongeramo ibibabi by’inturusu (eucalyptus) cg menthol, iyi wayibona muri farumasi, ubundi ukitwikira byibuze iminota 5. Icyitonderwa: ayo mazi nubwo aba ashyushye ugomba kwirinda ko yagutwika mu isura.
Icyo kwiyuka bimara ni ukoroshya ururenda rwo mu mazuru no gusohora imyanda iba iri muri iyo myanya.
Kunywa kenshi ibintu bishyushye no kurya ibirimo urusenda
Kunywa cyane cyane ibinyobwa bishyushye bifasha umubiri mu buryo bwose. Gusa mubyo unywa ugomba kwirinda ikawa n’inzoga kuko byongera umwuma mu mubiri.
Niki cyakubwira niba unywa amazi menshi? Ibi uzabibwirwa n’ibara ry’inkari zawe. Niba ubona zidafite ibara cg zisa nk’amazi uzamenya ko unywa amazi akwiriye.
Ibiryo birimo urusenda, masala, tangawizi, tungurusumu zifasha cyane utu dufuka twa sinusi. Kubirya bishyushye birinda gufungana.
Irinde allergies n’ibiyitera iwawe
Allergies zitera sinusi kubyimbagana no gututumba. Ukwiye kwirinda ibintu byose bitumuka, ahantu umara igihe cyane yaba aho utuye cg ukorera. Bimwe mubyo twavuga; ivumbi, imyenda itumuka, tapis zimwe na zimwe cg inyamaswa nk’ipusi cg imbwa zifite ubwoya.
source: Umuti


text:
Matayo 15,32: Yesu ahamagara abigishwa be arababwira ati "Mbabariye abo bantu kuko uyu munsi ari uwa gatatu turi kumwe none ntibafite ibyo kurya. Sinshaka kubasezerera batariye, isari itabatsinda ku nzira".
Yesu yari amaze iminsi itatu yigisha abantu benshi akora ibitangaza! Amasaha 72 yose!imbere ye hakiri abanyotewe nibyo avuga batararambirwa.
Burya rero abantu dukunze kurambirwa vuba, yewe n’amasaha abiri ku cyumweru ajya kurangira tureba ku isaha buri kanya! hagira urenzaho iminota itanu, ukabona abantu barijimye, ariko mu mupira bakongeraho 7 ukumva ni amahirwe ku ikipe ufana!
Imana izakugenera ibijyanye n’igihe uyiha.
Kuri uyu musozi abahavuye umunsi wa 1 n’uwa 2 ntibamenye ko Yesu agira imbabazi kandi ko agabura.
Amaze kuva kw’isi, igihe kimwe bitiranije intumwa ze kubera uburyo zavugaga kandi bazi neza ko zitigeze ziga.
"Babonye ubushizi bw’amanga bwa Petero na Yohana, kandi bamenye ko ari abaswa batigishijwe baratangara, maze bibuka ko babanaga na yesu". Ibyakozwe 4:3
Ishuri bakoze ni rimwe gusa: kubana na Yesu imyaka itatu yonyine nyamara turakiga gahoro gahoro ibyo banditse nibyo bakoze.
Ni inyungu yawe kubana n’Imana umunsi ku wundi, ni igihombo kudaha umwanya Imana muri gahunda zawe. Koresha neza igihe, icyahise ntikigaruka!!! pastorviva.pcm@gmail.com


text:
iyi kanzu niyo mu birori, ni nziza mu bukwe mu gihe cyo kwakira, ariko ishobora kwambarwa mu mihango yindi ikomeye, yajyana n’inkweto za wedges cg ama ballerina, ibyo wakwambaza byasaba ko bijyana na ririya bara ryo mu ijosi, tuvuge nk’agasakoshi gato.
iy’ikanzu wajyana no ma cocktails cyangwa se dinner, ntisaba amaherena maremare, kugirango igaragaze ubwiza bwayo, ayo bita ibipesu yajyana neza n’iyi kanzu.
Ikanzu y’umukara y’ibirori
iyi kanzu niyo mu birori, ni nziza mu bukwe mu gihe cyo kwakira, ariko ishobora kwambarwa mu mihango yindi ikomeye, yajyana n’inkweto za wedges cg ama ballerina, ibyo wakwambaza byasaba ko bijyana na ririya bara ryo mu ijosi, tuvuge nk’agasakoshi gato.
Labels: kwambara


text:
Imiterere y’umubiri
Munagajosi igaragara mu muryango w’inyamabere aho kumaguru yayo hagaragara ibinono nk’ibyo tubona ku matungo yacu urugero :inka ,ifite amaguru maremare ikagira umwihariko wo kuba ifite ijosi rirerire aho rishobora kugera kuri metero eshanu n’igice. Munagajosi igira uburemere bushobora kugera kuri toni kuri munagajosi y’ingabo naho ingore ikaba igira uburemere bwa kilogarama 600 umurizo wayo ukaba upima santimetero hagati 70 na 100.
Iyi nyamaswa igira umuvuduko wa kilometero 15 ku isaha ariko ikaba ishobora no kugeza kuri kilometero 55.
Aho ikunze kuba
Munagajosi ziboneka muri afurika, mu byanya byaho bigaragaramo umukenke n’ibyatsi bigufi. Tuzisanga mu gihugu cya Tchad ukageza muri Afurika yepfo. Tukazisanga cyane cyane by’umwihariko muri Kenya, Tanzanie, Botswana na Niger aho dushobora kuzibona ari amashyo manini.
Ibyokurya
Munagajosi itunzwe no kurya ibyatsi: irya cyane cyane amababai y’ibiti by’umwihariko umunyinya ku ifunguro ry’ibyatsi ishobora kongera ho indabo ndetse n’imbuto isarura aho mu gasozi.
Imyororokere
Kuva ku myaka itanu 5, ingore iba ishobora kwima ikaba ya byara. Nkuko twabonye ko zikunze kuba mu mashyo ingabo irusha izindi imbaraga niyo iba yemerewe kubangurira ingore zigeze igihe cyo kubyara. Ihaka igihe kingana n’amezi cumin a tanu , nyuma ikabona kubyara aho umwana wayo ashobora kugwa hasi igihe avuka ahantu hareshya na metero ebyiri kuko twabonyeko izi nyamaswa zigira uburebure bukabije! Umwana wa munagajosi avukana uburebure bwa metero imwe na santimetero 70 akaba afite uburemere bubarirwa hagati ya kilogarama 40 na 80 iyo umwana avutse ahabwa akaruhuko kangana n’isaha imwe kugirango atangire konka bitaba ibyo umwana akaba yatabwa na nyina . Umwana abana na nyina igihe kingana n’imyaka ibiri akabona gucuka.
Icyizere cy’ubuzima
Munagajosi ishobora kubaho igihe kingana n’imyaka 25 igihe iba mu mashyamba na 36 igihe yororewe mu byanya bya bigenewe bakunze kwita Zoo .
Umwihariko wa Munagajosi
Amaguru y’inyuma ni magufi ugereranije n’amaguru y’imbere.
Igira ibitotsi by’igihe gito cyane : isinzira igihe kitagera kumasaha abiri ku munsi.
Niyo nyamaswa yo kwisi idashobora kwayura.
Munagajosi (giraffe) n’iyo nyamaswa imwe yo kwisi idashobora kwayura.
Shyiraho Igitekerezo!
Subscribe to: Post Comments (Atom)


text:
Muvandimwe
nongeye kugusuhuza nkwifuriza amahoro y‘ Imana.Nkuko nabikubwiye
ubushize, ngiye kugirana nawe ikiganiro kigizwe n‘ ibice
bine:
-Ukuri ku Rubanza rwa Padiri Nturiye Edouard alias Simba;
-Impamvu kwemera Gacaca atari icyaha,n’impamvu inama ugira Perezida w‘ u Rwanda Paul Kagame ukwiye kuzihindura;
-Amateka ya Nyundo uko nayabyemo kuva ku ngoma y’Ababiligi kugeza kuri jenoside yakorewe abatutsi muri Mata 1994;
-Ijoramateka ku nyandko zimwe zanditswe ku Mateka y’u Rwanda.
1.Ukuri ku Rubanza rwa Padiri Nturiye Edouard alias Simba
Mu gutangIra
sinirirwa ngaruka ku Rubanza Padiri Simba na Padiri Kayiranga baciriwe
ku Kibuye bagacirwa igihano cy’urupfu hanyuma Urukiko
rw’Ubujurire rwa Ruhengeri rukabarekura,kuko rwabaye
impitagihe,uretse ko ntigeze numva ukuntu iyo ntera iri hagati y’igihano
cy’urupfu no kurekurwa burundu abacamanza ba Ruhengeri bayiremye nta
bisobanuro bishingiye ku kwicwa kw’itegeko cyangwa se kwa
procedure,bakihutira gushingira ku ngingo yatanzwe n’abapadiri ntavuze
amazina, bagiye gushinjura abo bagenzi babo mu Ruhengeri,bemeza
ngo „nta muntu wihaye Imana wagize uruhare muri jenoside“,abacamanza
bakongeraho ngo naho abatangabuhamya ba mbere ni abantu babifitemo
inyungu zabo bwite aliko ntibavuge izo nyungu izo ari
zo.Ubwo se ko nabonye warishimiye imikirize y’Urubanza mu Ruhengeri
usanga iyo ngingo ariyo? donc ari „ veritas info ko nta muntu wihaye IMANA wagize uruhare muri Jenoside? Ndagusaba ngo
uzansubize iki kibazo.
Honorables Elie Ngirabakunzi na Murashi Izaie
Mbere y‘ uko
unsubiza icyo kibazo aliko ndagira ngo nkubwire ukuri ku rubanza rwaciwe
n’Inkiko Gacaca z’Imirenge ya Kimironko na Nyurugunga
zatumwe gukorera ku Nyundo.Nkuko ubizi kandi byemerwa n‘ ISI YOSE
Jenoside ni cyaha kidasaza. Aliko rero Itegeko Ngenga rigena imiterere
n’imikorere y’Inkiko Gacaca rivuga ko iyo umuntu
ukurikiranyweho icyaha cya jenoside yakatiwe n’inkiko zisanzwe
adakurikiranwa n’Inkiko Gacaca,keretse iyo hari ingingo nshya,cyangwa se
iyo ashinjwa n’abo bafatanyije icyaha.Aha rero Padiri
Nturiye yabwiye Urukiko ko yakatiwe burundu n‘ inkiko zisanzwe,aliko
mu mpaka zavutse kubera abatangabuhamya Urukiko rwasanze hari ingingo
nshya ;muzo nibuka harimo gutegura jenoside,
gushishikariza gukora jenoside.Ikindi kandi hariho abanyururu benshi
bireze bemera icyaha bigaragaje basaba gushinja Padiri Simba. Ibi ni „
veritas info „kuri „procedure“ y’urubanza.
Tugiye rero
ku miburanishirize y’Urubanza, nsanga ntakubwira ido n’ido uko urubanza
rwagenze ,kuko ni urubanza rwabaye rurerure cyane
rwagiye rumara muri buri cyiciro amasaha atari munsi y’atanu.
Byongeye kandi si nacyo cyangombwa cyane kuko nabonye mu nyandiko icyo
uvuga ari uko yarenganye biturutse kuri jyewe nshaka inyungu
zanjye bwite nkuko Urukiko rw‘ Ubujurire rwa Ruhengeri
rwabivuze.Urukiko rwa Ruhengeri ntirwasobanuye izo nyungu nari
nkurikiranye izo ari zo aliko wowe uvuga ko nabitewe n’umujinya no
gukurikirana umutungo. Iby’umujinya byo tubyihorere kuko nawe
wishyize mu mwanya wanjye wawugira, aliko rero niba ushaka kuvuga ko
nashatse kwihorera kuri Simba uraza gusanga ntaho bihuriye kuko
mubyo nza kukwereka urabona aho ukuri guherereye, bikugaragarire ko
bitagize aho bihuriye no kwihorera. Naho iby‘ imitungo byo, wowe ubwawe
urivugira mu nyandiko yawe ko Padiri nta mitungo afite,
kandi rero uzongere ubaze neza nta mitungo nigeze ndega Padiri
Nturiye, ikindi kandi mw’Itegeko icyaha cy‘ubwicanyi n’iyangizwa
ry’imitungo ntibiburanirwa hamwe.Imitungo iburanirwa muri Gacaca
y’Akagali naho urubanza rw‘ ubwicanyi ruhera ku rwego rw’umurenge.
Kugirango
nkwereke ko mu buhamya natanze kuri Padiri SIMBA yewe n’ubw’abandi
bamutanzeho nta karengane kabaye,ndagirango tuganire ku ngingo
zikurikira:
1-Padiri Nturiye yari ku NYUNDO mu iseminari kuva 1985 kugeza Mata 1994 ari Padiri Mukuru w’iryo Shuli. Iyo ni „veritas info“.
2-Jyewe
n’umuryango wanjye twari dutuye hariya hafi ya Seminari kandi mu
ntambara kuva Gashyantare 1991 iyo twaterwaga batwita ibyitso by‘
Inkotanyi twahungiraga mu Iseminari , Padiri Nturiye akatwakira. No
ku italiki ya 07/04/1994 ni uko byagenze.Bivuze rero ko ubwicanyi bwa
Jenoside bwatangiye turi mu rugo rwa Padiri NTURIYE. Ibi
nabyo ni „veritas Info“.
3-Wowe,ndumva
ntibeshya mu bantu twari kumwe ba bapadiri ,abafaratiri cg abalimu
bandi ntiwarimo.Uwo munsi hari abapadiri benshi bari bamaze
iminsi munama y’abapadiri bose ba diyosezi ya Nyundo, Inama bari
bakunze kwita rukokoma.Muribo hari abari bacumbitse aho mu Iseminari.
Mubo nibuka hari Padiri Adrien Nzanana nawe ukomoka hamwe na
Padiri Nturiye muri Paroisse ya Nyange hariya hahiritswe Kiliziya
muri Jenoside,hahoze ari Komini Kivumu,hari Padiri Ntiyamira Prosper,
Padiri Bajyambere Martin,Padiri Gashema ,Padiri Karanganwa
Straton, Padiri Mutabazi Denis Padiri Tuyishime Jean B. Abandi bari
bacumbitse haruguru ku musozi kwa Musenyeri ,abandi bari baraye batashye
muri za paroisse bakoragamo,kuko inama yari yarangiye
kuwa 06/04/1994. Ibyo ari byo byose wowe ntiwari ku Nyundo,ushobora
kuba wari i Cyangugu cg mu Nyakibanda.Kuba utari ku Nyundo nabyo ni
„veritas info“.
4-Mu by’ukuri
rero turumvikana ko kubera ko utari ku Nyundo aho SIMBA nanjye twari
turi,uko nitwaye n’uko we yitwaye,ibyatubayeho n’ibyabaye
hagati yanjye nawe ntubizi by’imvaho; yewe uretse we nanjye n’Imana
yaje kubigaragaza ku buryo nza kukwereka ,ibyabaye hagati yanjye nawe
ntawubizi mubo twari kumwe bakiriho.Uko wamenye amakuru
y’ibyabereye ku Nyundo sinkuzi aliko ibyo ari byo byose ni inkuru
mbarirano kandi baca umugani ngo inkuru mbarirano iratuba.Iki nacyo ni
„veritas info“.
5-Ikindi
kandi,Imanza za Gacaca zo ku Nyundo ziba, nabwo nzi neza ko utari
uhari,haba ku rwego rwa mbere,haba mu bujurire.Aha naho ibyo
uvuga sinzi uwabikubwiye,ibyo ari byo byose ni inkuru mbarirano.Iki
nacyo ni „veritas info“.Bikaba bigaragara ko utakoze ubushakashatsi ngo
ubone kugera kuri „VERITAS INFO“.Aha ndumva wajyaga
kubaza Padiri Simba,ukabaza Jyewe,ukabaza abacamanza ba GACACA
baruciye,cg se Urwego rukuriye Gacaca mu Gihugu,ukabaza abantu
banyuranye bakurikiranye urwo Rubanza bahibereye,ugasesengura ukabona
umwanzuro wegereye „veritasinfo“.Naho ubundi,umbabarire,ndasanga
warahushije intego yawe ya „veritas info“ ku byo wise akarengane Padiri
Nturiye yagiriwe.
6-Mubyo
nashinje Padiri Nturiye rero niboneye n‘ amaso yanjye harimo uruhare rwe
,by’umwihariko,mu rupfu rwa mugenzi we, Padiri Adrien
Nzanana.Maze rero dore uko byagenze: Interahamwe zagabye igitero cya
mbere mu iseminari kuwa 07/04/1994 ku gicamunsi.Abari aho twese
twakwiriye imishwaro, tugana ubwihisho. Jye nirukiye muri
étage hariya hahoze haba abapadiri bera hejuru y’icyikoni
cy’abanyeshuli. Icyumba ninjiyemo nagihuriyemo na Padiri SIMBA, Padiri
NZANANA, professeur Rugwizangoga bitaga Rutaburishema. Padiri
Nzanana na Rutaburishema bari bafite imihoro mu ntoki. Ni uko Padiri
Simba abarebana agasuzuguro, maze arabwira ati:“ nimuzane iyo mihoro, ibyanyu byarangiye!“
Abonye ntacyo
bamushubje arakomeza abahata amagambo y‘iterabwoba avuga ko bikoza
ubusa akabo kashobotse iyo mihoro ntacyo ishobora kubamarira. Akomeje
atyo rero Padiri Nzanana yagize ubwoba arasohoka,ako kanya
akimara gufunga urugi rw’icyumba twarimo yahubiranye n’igihiriri cy‘
interahamwe zadushakishaga,zimwicira aho mu kirongozi(corridor),
tubyumva.Ubwo kandi Padiri Simba niko yakomezaga kugerageza
gufungura urugi nanjye nkamufata nkamukomeza kuko urumva nawe iyo
ajya gufungura uko byari kutugendekera. Kuri ubwo buhamya namutanzeho
imbere y’Urukiko Gacaca,Padiri Nturiye yemeye ko twari
kumwe mu cyumba, aliko avuga ko Padiri Nzanana tutari kumwe ko yari
mu kindi cyumba kirebana n’icyo twarimo,akaba arinaho interahamwe
zamwiciye.
Iyo mvugo ye
ntiyamuhiriye kuko nyuma yaho Urukiko rwa Kimironko rwakoreraga ku
Nyundo ,rwahamagaje Padiri Ntiyamira Prosper, wari wahejwe
amaze gusaba gushinjura mugenzi we Nturiye.Ubwo Urukiko
rwaramubajije, amaze kurahira,ruti urashinja cyangwa urashinjura? Ati
ndashinjura. Urukiko ruti none Padiri Nturiye mwari mwihishe hamwe?
Ati oya aliko nari mu iseminali. Urukiko ruti none ko wari mu
iseminari watubwira aho Padiri Nzanana yiciwe, niba ari mu cyumba
cyangwa ari muri corridor? Padiri Ntiyamira ati yiciwe muri
corridor.Imbaga y’abantu bose bari aho bariyamirira kuko bari
bumvise ibyari byavuzwe mbere nanjye na Padiri Nturiye.Nawe urumva ko
urubanza rwiciye,ni byo nakubwiye haruguru nti ibyabaye hagati
yanjye na Nturiye byagaragajwe n‘ Imana. Ngiyo rero ahubwo
„VERITAS“.
Ikindi
cyagonze Padiri Nturiye, ni ukuntu yahunze ikigo yayoboraga akaduta aho
mu kaga akisangira interahamwe,agakorana nazo.Uti byagene
bite? Ubwo Interahamwe , muri icyo gitero cya mbere zishemo Padiri
Nzanana Adrien na Padiri Twagirayezu Déo zasanze yihagarariye imbere y‘
icyumba cye,zahise zihabwa „commandement“ yo gusubira
inyuma ziragenda.Zimaze kugenda haje aba „gendarmes“baca aho
mubirongozi bagenda bahamagara ngo abatwumva mwese nimusohoke tugiye
kubarinda ntawongera kubicamo.Twararungurutse dusanga ni aba
„gendarmes“,kandi twumva hanze aho hafi hari ituze,noneho twese tuva
mu bwihisho,dusanga abaduhamagaraga. Aba
„gendarmes“
baratubwiye ngo nitujye mu rusengero ruto ruri muri etage
baturindiremo.Abana, abakobwa n’abagore binjiye bose muri rusengero
aliko abenshi mu bagabo twagumye hanze duhagarara muri etage hafi
y’urusengero. Twakomeje kuganira twibaza ibyo bintu ibyaribyo
,impamvu interahamwe noneho zaduteye aho mw’iseminari ubundi zajyaga
zibitinya,twibaza igituma haje abo ba“gendarmes“ bakatubwira ngo
duteranire hamwe barangiza bakigendera, tukibaza
uwabahuruje,tukibaza impamvu noneho interahamwe zaje zica n’abapadiri
zitajyaga zibatinyuka, tukibaza icyateye impanuka y’indege ya perezida
Habyarimana,tukibaza niba interahamwe ziribugaruke mw’ijoro cyangwa
niba zizagaruka bukeye,tukibaza icyo turibukore noneho bamwe bati
twitegure kwirwanaho, abandi bati tujye ku Nyundo
ruguru kwa Musenyeri dusange yo abandi twigire hamwe icyo gukora.
Hagati aho
nagiye kuri telefoni mpamagara Padiri Ntagara ku Gisenyi ,mubaza amakuru
yaho arambwira ati byacitse,nti ese ntaburyo watabaza
Kigali muri Minuar uciye muri Nonce apostolique cyangwa izindi
ambassade? Padiri Ntagara yaranshubije ati ibintu birakomeye uko
biboneka sicyo kimwe na mbere ,ati namenye ko ba Padiri b’i
Rambura,Kageyo na ba Antoine bombi bishwe mu gitondo .Sinashoboye
kumusezeraho kuko muri telefoni haje mo amajwi yandi y’abantu babwirana
amakuru,numva umuntu w’i Gisenyi abwira uw’i Kigali ngo
ibintu birashyushye ku Gisenyi ngo Coloneli Nsengiyumva Anatole
yakoresheje inama muri gare ya Gisenyi arababwira ngo bagomba gushakira
umusego ,umubyeyi wivuganywe n’Inyenzi.Uwo ku Gisenyi
agaseka cyane,ati rero kuva ubwo twatangiye guhiga Inyenzi,ati
twatangiriye kuri perefe w’Inyenzi witwa Semucyo,turamwivugana.Maze
kumva ibyo nagize ubwoba nsanga ibyo Padiri Ntagara yambwiraga
ari ukuri,telefoni nyikubita hasi niruka nsanga abandi kubabwira ko
ibintu bitoroshye.Icyo gihe bwari bugorobye.
Muri ako
kagoroba hari imbeho,uretse ko kubera ibihe twarimo jye nta mbeho
numvaga,kandi niyo nyumva ntaho nari gushakira icyo kwifubika. Ni
uko Padiri Nturiye alias Simba aratubwira ati ndumva nkonje ngiye
gushaka icyo kwifubika.Ubwo yerekeje inzira yaho yarafite icyumba
yararagamo ,aho kiba urahazi ni hariya hakurya hafi y’uburaro
bw’abanyeshuli,hakaba atari hafi yaho twari turi.Nkuko ubyibuka aho
twari turi ni igice kibamo etage y‘ amacumbi y‘ aba professeur
b’abapadiri,aho abanyeshuri barira,n‘aho basengera.Hagati yaho
ngaho naho Padiri Mukuru w’iseminari yabaga hamwe n’uburaro bw‘
abanyeshuri ngereranyije hari nka metero magana ane kandi hakaba hahana
urubibi n’igiturage cy’ahitwa ku Runande hariya hari hatuye
Député Ngaruye,se wa Député Tuyishime Brigitte. Ubwo twe twagumye
aho tukiri mu gihirahiro,hashize nk’iminota mirongo itatu interahamwe
ziradutera zizanye na Padiri NTURIYE. Tukizibona twakwiriye
imishwaro,nazo zari zatubonye ariko aho kudukurikira,zaboneje mu
Rusengero ahari abana, abakobwa abagore n’abagabo twari kumwe
bakirukirayo.Interahamwe zabirayemo zirabatemagura mu minota mike
zirakinjura zisubira iyo zavuye.
Mu kanya
nkako guhumbya,interahamwe zirangije gutema no kwararika zigiye, twumva
aba“gendarmes“ bagarutse gukina wa mukino
wabo,baraduhamagara ngo nidusohoke tuze baturinde ntawongera
kutwica.Kuko ntawe uburana n’umuhamba twavuye aho twitwaga ngo
turihishe,twabanje kureba mu Rusengero dusanga ishyano ryaguye.Jye
nasanze abana banjye bane uko ubazi batemwe bose byarangiye,
umugore wanjye bari bamutemye mu nsina y‘ ugutwi ariko akiri
muzima.Mwalimu wawe Alfred nawe bari bamutemye amaboko, aliko
akivuga ni nawe watubwiye amazina y’interahamwe zimwe twari tuzi
zabatemye.Ubwo abo ba „gendarmes“bari bafite imodoka batangira gudutunda
batujyana ruguru kwa Musenyeri,yewe n’izo nkomere zacu
barahazidusangisha.Iryo joro ryose,twaraririye inkomere zacu,
ababikira ba baganga bakoranaga n’umugore wanjye hariya kuri
maternité,uzi ko umugore wanjye yari umuganga, bagerageza uko bashoboye
ngo bazirokore ,ariko zimwe ziraducika,harimo na mwalimu wawe Alfred
Nsengiyumva.Umugore wanjye we bwakeye ameze neza,hasigaye igikomere
kiboneka ko kizakira. Mu gitondo nka satatu abari hanze
badutumyeho bati abashoboye nimusohoke.Tugeze hanze MYR kalibushi
yaratubwiye ati mwitegure gupfa ibintu bimeze nabi ,amakuru ava hanze
aratubwira ko tugiye guterwa,ati aliko ntimutege amajosi,
mupfe murwana ntihazabura n’uwo kubara inkuru.Yaratubwiye ati
jyeweho ndaguma mu biro byanjye ,aliko mwese n’abandi baza kuduhungiraho
mujye mu Kiliziya nini mwifungirane ababatera murwane
nabo,mubabuza gufungura inzugi.
Uretse
abihaye Imana n’abakozi hari kandi abaturage benshi b’impunzi,abatutsi
bavuye mu Bigogwe bari bamaze umwaka ku Nyundo,hari n‘abatutsi
baturutse muri Rubavu.Twari rero abantu benshi cyane twashoboraga
kwirwanaho.Ubwo twese twinjiye muri Kiliziya Nkuru(Cathédrale),inkomere
zacu tuzishyira inyuma hariya mu cyumba abapadiri bajya
gusoma misa bambarira(sacristie),dufunga inzugi zigana hanze
zose.Hariho aliko abasigaye hanze mu gikari kwa Musenyeri, nabo bafunga
inzugi zigana hanze. Mbere yaho aliko abakuru b’interahamwe
babanje kuza batwara abanyamahanga bose n’Abihaye Imana
b’abanyrwanda baba mu miryango y’abanyamahanga.Musenyeri Kalibushi nawe
baramutwaye,bamujyana mu irimbi ryo ku Gisenyi biciragamo
abatutsi,batangiye kumucuza Coloneli Nsengiyumva araza arababuza,
atwara Musenyeri Kalibushi muri Hotel Meridien.
Mbere yo
gutwara Musenyeri ,izo nterahamwe zabanje kutuzungurakamo zireba uko
tungana,zidutuka ,zitunnyega,zitwaka amafaranga,zirangije
ziragenda,umusirikare umwe witwa Eugène arasa mu kirere,atanga
signal yo kudutera.Interehamwe uruhuri zahise zitera, zisanga inzugi
zose zifunze.Zamaze umwanya zirwana no gufungura ,amaherezo
zishobora gufungura urugi runini rwa Cathedrale. Zagerageje kwinjira
zisanga twazibambiye tuzakiriza amabuye n’amacupa n’amategura
twaritwarunze byinshi cyane.Twari dufite avantage kurizo, kuko
umuryango wari umwe kandi ari muto kurizo zari uruhuri, kandi ziri
ahazamuka, twe turi ahirengeye.Abari mu gikari nabo bari ahirengeye
kandi bo barebana banavugana nazo.Zikabwira MYR Hategeka
,Igisonga cya MYR Kalibushi, ngo nawe koko MYR uradutera amabuye,
kandi uri umubyeyi wacu! Ngo rwose waturetse tukaza tukabaramutsa! Natwe
zikaduhamagara ngo nimufungure tujye kubahisha! Ni uko
twarwanye nazo umunsi wose bigeza nimugoroba zananiwe
kutwinjirana.Zibonye tumaze kwica imwe muri zo tuyambuye imbunda ya
kalachnikov zirahomboka ziragenda,zijya gushaka renfort.
Bukeye
bwaho,taliki ya 9, mu gitondo cya kare zagabye ikindi gitero zifite
imbunda na grenades byinshi ,zahuruje izo mu Bushiru, Ramba ,
Ruhengeri n‘ i Kigali, ku buryo abari hanze babibonaga baratubwiye
bati uriya Musozi wa NYUNDO wari wuzuye abantu ku buryo byasaga
n’ishyamba bahateye.Twarongeye turwana nazo ,zimwe
zanuriye zishaka gusambura ngo zice mu gisenge ,izindi zifite
amafuni zihinga amatafari ari hafi y’ibizingiti by’inzugi, aliko
birazinanira.Bigeze nyuma ya sasita zimwe zashoboye kwinjira mu
gikari zihica abariyo batashoboye kuduhungiraho,zihavuye zashoboye
kwinjira muri sacristie zitwicira inkomere twari twahashyize,harimo
n’umugore wanjye. Bugorobye,interahamwe zarongeye
zirahomboka ziragenda,zisimburwa n’aba „gendarmes“ benshi cyane,na
perefe wa Gisenyi ngo baje kuduhumuriza! Kuduhumuriza nawe uramva kari
agakino ko kuza kutuneka ngo bamenye abapfuye n’abasigaye
bamenye uko bakomeza gahunda yabo kutumara.
Nyuma
y’iminsi ibiri batubwira ibyo, natwe ntitwari tukibyemera kuko twari
tumaze gupfusha abantu batagira ingano.Mvuze gusa abapadiri kuko
aribo uzi, twari tumaze gupfusha icumi bose.Uretse babandi babiri
b‘ikubitiro bo mw’iseminari nakubwiye mbere, haje kwiyongeraho umunani,
aribo: Padiri Herman Mwambali, Edouard Gakwandi,Clément
Kanyabusozo,Ferdinand Karekezi,Callixte Kalisa,Aloys Nzaramba,Silas
Gasake na Gashema.Ubwo simvuze ababikira,abana b’impinja abakobwa
b’inkumi ,abasore, abagabo ,abasaza n’abakecuru bamwe bari
banashaje cyane; hanyuma ngo baraduhumuriza! Ahubwo kwari ukuduhuma
amaso nyabuna! Ubwo muri iryo girwahumure twashoboye kwegeranya abantu
bacu bapfuye bari aho mu gikari, hanze no mu mazu ,aliko
kubashyingura urabyumva ko byari ibadashoboka. Twaraye aho muri ako
kaga,bukeye interahamwe ntizagaruka ahubwo haza abasilikare bakuru
barimo uwitwa Bizumuremyi alias Rutuku, aba“gendarmes“
bayobowe n’umukuru wabo Major Biganiro,na Perefe wa Gisenyi
Banyurwabuke.Baraje bongera kutubwira ngo ntawongera kudutera kandi
bagiye guhungisha abihaye Imana barokotse bashobore kubona
ibyangombwa bizatuma bashobora kujya i Burayi. Kubera ko nari
navunitse cyane, abapadiri bansabiye umu“gendarme umwe wari uziranye na
Padiri Kashyengo nawe wari wakomeretse.
Uwo mu
„gendarme“ yabanje kwanga ,aliko agezeho aravuga ati ngwino
tugende,ntazabazwa amaraso yawe,ati aliko sinzi ko urenga barrières ziri
hariya.Tugeze mu nzira kuri barrière nagize Imana,controle ikorwa
n’umu „gendarme „ washatse kunkura mu modoka,aliko abonye ndashobora
guhaguruka,yongera izina ryanjye kuri liste
y’abihayimana.Turagenda turenga barrières zose tugera muri Hotel
Meridien ku Gisenyi ,aho MYR Kalibushi yari ari hamwe na Padiri Dominiko
wari wamanukanywe n‘ interahamwe kubera Padiri
Simba . Twaje kumenya ko Padiri Simba yatumye interahamwe mu gitondo
8/4/1994 zijya kumukura aho twari twazamukanye ku Nyundo zimusubiza mu
Iseminari aho mu cyumba cye ahambira ibintu bye byose
zimujyana ku Gisenyi. Ibi byose nabikubwiye atari gushaka
kurondogora ahubwo kwari ukugirango nshobore kukumvisha ibya Padiri
Simba wari Padiri Mukuru wa Seminari, wabarizwaga mu byegera
bya Myr Kalibushi,wari ufite inshingano zikomeye mu gihe
cy’amahoro,utarahigwaga n’interahamwe,agahunga abamuhungiyeho,agahunga
kuri shebuja wamwizeye,agasanga abicanyi agakorana nabo ku
Nyundo,yarangiza ibyaho akajya i NYANGE iwabo yagerayo kiliziya yaho
ikarimburwa,irimbukanye abatutsi 2000 bari bayihungiyemo.
Nguwo Padiri
Simba ukuriza ngo ararengana.Ngarutse rero ku bye,uribuka ko nari
nakubwiye haruguru ko yadusize avuga ngo agiye gushaka icyo
kwifubika, akagenda agiye agakorana ku mugaragaro n’interahamwe,akaziyobora neza aho abantu benshi bacu bari barundanyijwe yarangiza akisubirirayo,bwacya agakomeza akazi
ko kuyobora interahamwe. Ibyo nkubwira byose byamenyekaniye muri GACACA,bihamijwe n’abanyururu,twahuriye
aho muri Gacaca.Abanyururu muri Gacaca bashinje Padiri Simba ,we
amaze kubeshya Urukiko Gacaca ko yagiye gushaka icyo
kwfubika,hanyuma akagira ubwoba akihisha muri toilettes bugacya,bwamara
gucya akadusanga ku Nyundo,tukirwanaho dutera amabuye
interahamwe,aliko ntarenze aho avuga uko twagiye ku Gisenyi tutari
kumwe nawe.Ukuri kurimo ni uko mu gitondo 8/4/1994? Yagiye agafata
imodoka ye akazamuka ku Nyundo ayoboye interahamwe gushaka
Padiri Dominiko NGIRABANYIGINYA,hanyuma akamukana n’interahamwe
akagumana nazo,agakorana nazo.Mu nshamke rero abanyururu bashinje Padiri Simba ibi bikurikira:
-Kujya mu nama muri MAHOKO;
-Gucumbika kwa Mwalimu Mwambutsa kuva 8/4/1944 kugeza agiye i NYANGE;
-gusomera misa interahamwe kuri Sanzare buri gitondo;
-Kujya ku Gisenyi mu irimbi ajyanye n’interahamwe zigiye kwica MYR KALIBUSHI;
-Kwimikwa n’interahamwe zikamwambika imyenda y’abasenyeri zikamugira MYR w’umuhutu wa Nyundo.
Ibi byose Padiri Simba ntiyigeze abyiregura ku buryo bufatika.Ahubwo bimwe yagendaga abyemera,urugero nibuka yemeye ko yabaga kwa Mwambutsa,
akahava ajya i Nyange ngo Kiliziya igatembazwa bari mu munsi mukuru banywa inzoga.
Ikindi nibuka cyamugonze, Inyangamugayo ya Gacaca yamubajije ibibazo bibiri mu bujurire,hamwe abura icyo asubiza, ahandi
arabyiyemerera:
-Ubwa mbere
yaramubajije ati uko ubyibuka,hagati y’igihe jenoside yatangiriye
n’igihe yarangiriye, waherukaga kubonana na Mryr Kalibushi
ryari? Padiri yarashubije ati numva naraherukaga kumubona mbere y‘
uko ubwicanyi bwa jenoside butangira nkongera kumubona duhungutse tuvuye
Zayire.Umucamanza ati none se nk’umuntu wari mu byegera
bya MYR Kalibushi wari ugufitiye icyizere,kandi ukaba
utarahigwaga,kandi we akaba yarahigwaga ,wumva nta buhemu bukubarwaho?
Padiri yabuze icyo asubiza araceceka.
-Ubwa kabiri
yarasubiriye aramubaza ati abo bapadiri bagenzi bawe bapfuye,ko mwari
musangiye ibanga ry’ubusaserdoti kandi mwarabanye,hari
n’umwe watubwira ,mu kuri, waba wari wasomera misa? Padiri
yavugishije ukuri ati ndumva ntawe.
Uko mbyibuka ,kandi si inkuru mbarirano,ibi bibazo ni byo byapfundikiye urubanza mu bujurire,hanyuma Urukiko ruriherera ,nyuma yo kwiherera rumumenyesha ko rwafashe icyemezo cyo ku gumishaho icyemezo cya mbere
c’igihano cyo kumufunga burundu.
Ngibyo
iby’urubanza rwa Padiri NTURIYE alias SIMBA.Uko rwaburanywe n’uko
rwaciwe bikaba byarakurikije Itegeko rishyiraho kandi rigena
imikorerere y’Inkiko Gacaca.
Nkaba ngirango nsoze iyi Nkuru
ngusaba kuyisoma witonze, warangiza ukayikorera isesengura uyigereranya
n’ibyo wumvise mbere,hanyuma
ugasubira ku mwanzuro wa mbere wo kuvuga ko Padiri afunze
arengana,kandi biturutse kuri jyewe.Ndangije nongera kugusaba gushishoza
ukareka inkuru mbarirano zaguteye kubogama.
Ubutaha nzagusobanurira igituma kwemera Gacaca atari icyaha gikomeye habe na gato.
Ngusezeyeho nkwifuriza amahoro y’IMANA.
Murashi Isaie


text:
Nyuma y’umugoroba w’babyeyi, barifuza n’uw’abana
Nyuma yo kubona ibyiza ‘Umugoroba w’ababyeyi’ uzanye mu guhindura ubuzima bw’imiryango abagore n’abagabo bagahura bakaganira, abaturanyi bakungurana inama, bagakemura ibibazo biri mu miryango bakareba n’ibibafasha kugera ku iterambere, bamwe mu babyeyi b’i Gikomero mu Karere ka Gasabo bifuje ko habaho n’umugoroba w’abana.
Aba babyeyi bo mu Murenge Gikomero badutangarije ko bifuza ko habaho n’umugoroba w’abana bityo abana baba bafite imico mibi bagahura na bagenzi babo n’abakuru (...)
Nyuma yo kubona ibyiza ‘Umugoroba w’ababyeyi’ uzanye mu guhindura ubuzima bw’imiryango abagore n’abagabo bagahura bakaganira, abaturanyi bakungurana inama, bagakemura ibibazo biri mu miryango bakareba n’ibibafasha kugera ku iterambere, bamwe mu babyeyi b’i Gikomero mu Karere ka Gasabo bifuje ko habaho n’umugoroba w’abana.
Aba babyeyi bo mu Murenge Gikomero badutangarije ko bifuza ko habaho n’umugoroba w’abana bityo abana baba bafite imico mibi bagahura na bagenzi babo n’abakuru muri bo bakabagira inama.
Nyirabuhinja Budensiyana umwe muri aba babyeyi banagize itorero ryo kubyina ry’uyu murenge, yadutangarije ko umugoroba w’ababyeyi ubabereye umugisha kuko bahura bakaganira ku bibazo bafite mu miryango, bakanahana impanuro n’inama mu kwiteza imbere.
Minisiteri y’Uburinganire n’Iterambere ry’Umuryango muri uku kwezi kwijihijwemo umunsi w’abagore, yatangaje ko muri uyu mwaka umugoroba w’ababyeyi kazashyirwamo ingufu mu kuzamura iterambere ry’umuryango, aho abagize umuryango bagomba kuzajya baganira bakungurana ibitekerezo, bagaha ingufu umuryango bakareba n’iterambere ryawo.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
“Umwami Rwabugiri yarambagiye muri Nyaruguru, dore ko yari ahafite imitwe y’ingabo zikomeye cyane, noneho imbeho irahamwicira. Arangije ati ‘aha hantu imbeho yanyiciye gutya ni ‘i Kibeho.” Nuko izina ryahafashe na bugingo n’ubu.”
Ngiyo inkomoko ry’izina Kibeho ryamamaye mu Rwanda no mu mahanga nk’uko bamwe mu basheshe akanguhe bo mu Karere ka Nyaruguru mu Murenge wa Kibeho babidutangarije.
Sindikubwaho Theobald w’imyaka 78 avuga ko muri aka gace ari na ho habaga ingabo zitwa ‘Abarinda n’Abarindangwe’.
Yagize ati “Abantu bakomoka kuri izo ngabo bitwa ‘Abenengwe’ bariho na bugingo n’ubu, ubasanga muri Butare(Huye) uzabasanga no mu Murenge wa Mukindo hariya aho bita ku Mukindo wa Makwaza ni mu Karere ka Gisagara.”
Akomeza avuga ko Abarindangwe banaboneka mu Burundi mu duce twa Ngozi, Kayanza na Kirundo, hafi ya Mukindo mu Karere ka Gisagara.
Inkomoko y’inyito ‘Nyaruguru’
Ukwizagira Thomas w’imyaka 82 ahamya ko inyito Nyaruguru ikomoka ku ngabo za Rwabugiri.
Yagize ati “Hiswe Nyaruguru ku bwa Rwabugiri, bivuye ku mutwe w’ingabo ze witwaga ‘Inyaruguru’ umuhungu we witwaga Muhigirwa, akaba ari umwe mu batware ba nyuma baziyoboye. Ikindi nakubwira nuko uwo mutwe w’ingabo wari ushinzwe kurinda inkiko (umupaka) z’u Rwanda n’u Burundi.”
Kibeho ni umujyi muto uherereye mu karere ka Nyaruguru mu majyepfo y’u Rwanda. Ni ahantu hamenyekanye cyane igihe habaga amabonekerwa mu mwaka wa 1981 akaba ari na ho hari ishusho ya Yezu ku rwego rwa Afurika ifite icyicaro aho i Kibeho; niyo shusho nini ku isi ifite uburebure bwa metero esheshatu (6), ipima ibiro magana cyenda na mirongo itanu (950 kg).
Iyo shusho igaragara ahantu hatandatu ku Isi kuko buri mugabane w’Isi ufite ishusho imwe nk’iyo.
Umugabane w’Afurika rero ishusho wagennye iri ku musozi wa Nyarushishi uherereye mu murenge wa Kibeho, akarere ka Nyaruguru mu Ntara y’Amajyepfo.


text:
Intamwe 5 watera usaba ubucuti umukobwa muhuye bwambere
Gutangira gusaba ubucuti ni intambwe ikomeye cyane dore intambwe ugomba kubinyuzamo uko ari eshanu
1. Mbere ya byose, ugomba gufata umwanya wo kwitegereza uwo mukobwa ushakaho ubucuti cyangwa ukamuganiraho n’ umuntu waba amuzi neza. Ariko byose bigakorwa wirinda ko yabimenya.
2. Nyuma yo kumwitegereza cyangwa kumuganiraho ukabona ahwanye n’uwo wifuza ushaka uburyo mwazaganira agahe gato (byibura iminota ine) ku buzima busanzwe, ukirinda kugaragaza cyangwa kuvuga ko umushakaho urukundo.
3. Nimumara kumenyana muri make, hazakurikiraho gusangira ibitekerezo no kurushaho kumenyana, mukava mu by’ ubuzima busanzwe ahubwo mukaganira ku buzima bwanyu bwite. Gusa ibyo biganiro ntibigomba kuba amaso ku yandi ahubwo ushobora kwifashisha telephone, e-mail, facebook, twitter, n’ ibindi.
4. Mukurikije ibiva mu biganiro, muzatangira kumva ko umwe agomba kubaho kubera undi ku buryo muzajya mwifuza kumarana igihe kirekire muganira cyangwa se murebana akana ko mu ijisho.
5. Nyuma bizarangira umwe yumva atabaho mugenzi we atariho. Aho ni ho bavuga ngo ”urukundo rubaye ibamba”. Icyo gihe muzatangira kumva ko Atari ngombwa kuganira ku rukundo gusa ahubwo mukaganira no ku buzima busanzwe Iyi ntambwe iyo muyigezeho aha uwo ukunda atangira no kuguhishurira amwe mu mabanga ye aba atashobora no kumenera uwamwibarutse icyo gihe rero wowe muhungu ikiba gisigaye nuko uba ugomba kuba hafi y’uwo ukunda ukamwereka ko ariwe urimbere bityo ikizere cye kuri wowe kigasugira kigasagamba.
Nyuma y’ ubu bushakatsi ndahamya ko wowe muhungu usobanukiwe neza uburyo watereta umukobwa bitabaye ngombwa ko hagira ikindi kibahuza.
N’ ubwo twavuze abahungu ariko hari n’abakobwa Bashobora no kunyurwa n’umuhungu runaka bityo akumva nawe yafata iyambere yo guhishurira uwo musore ko yabuze amahwemo atagisinzira kubera we, aha nawe yakwifashisha izo nama twavuze haruguru, Gusa izo ntambwe zose zishyirwa mu bikorwa buhoro buhoro, nta guhubuka ngo wumve ko byose bigomba gukorwa umunsi umwe kuko urukundo rurubakwa.


text:
Huye: Abagize Njyanama y’Akarere bazahabwa laptop zo kwifashisha mu kazi
Inama Njyanama y’Akarere ka Huye yateranye kuri uyu wa 26/6/2015, yemeje ko Abajyanama bose bazahabwa mudasobwa zigendanwa (laptop) zo kuzajya bifashisha mu kazi kabo k’ubujyanama.
Iki cyemezo cyahereye ku kuba ibwiriza rya Minisitiri w’Ubutegetsi bw’Igihugu ryasohotse muri uyu mwaka, rigenera abajyanama b’uturere n’ab’umugi wa Kigali amafaranga y’ itumanaho rya terefone ndetse n’ifatabuguzi rya internet.
Kubera rero ko internet bashobora kuyifashisha muri mudasobwa, muri ipadc yangwa muri terefone zigezweho (smartphone), ibibikoresho byombi bivuzwe nyuma bikaba bitafasha mu kuba umuntu yakwakira inyandiko ngo abashe kuzikosora hanyuma yongere azohereze, basanze internet bakeneye ar iiyifashishwa muri mudasobwa.
Aba bajyanamarero, basanze icyaba cyiza ari ukubanza gushakirwa mudasobwa zigendanwa, hanyuma bakazabona kwibaza umubare w’amafaranga wakenerwa kugira ngo babashe kugera kuri internet.
Uretse gutuma babasha kugera ku makuru babikesha internet, izimudasobwa ngoz izanatuma umubare w’impapuro zifashishwaga hacapwa inyandiko baribuze kwifashisha mu gihecy’inama, ndetse n’umuti wifashishwaga mu gucapa, bigabanuka cyane: bazajya bifashish aizi mudasobwa mu gusoma igihe cy’inama, mu mwanya wo gusoma ibyacapwe ku mpapuro.
Marie Claire Joyeuse


text:
Joriji yari ahantu mu kabari ashaka gusura ariko agira ikibazo ko abantu bari kumwe baza kumwinubira
Joriji yari ahantu mu kabari ashaka gusura ariko agira ikibazo ko abantu bari kumwe baza kumwinubira. Aravuga ati kuko harimo umuziki reka ntegereze ninumva hagezemo ingoma nyinshi ndahita nsura bijyanirane ntabwo bamenya usuze.
Ahengera hagezemo ibigoma bikubita nawe arakubita ngo “bwiiiiiii”, agiye kubona abona abantu barahindukiye, arebye n’inyuma abona bari kwiciraguraho, yibuka ko uwo muziki yari ari kuwumvira muri ekuteri.
SRC:IZUBA RIRASHE


text:
Kubyibuha cyane byatumye umugabo anyanga
Umubyeyi ufite umwana umwe ahangayikishijwe no kuba umugabo we amubwira ko atamushaka kubera uburyo yiyongereye ibiro byinshi amaze kubyara.
Ati; “ Nashakatse ndi umukobwa muto muto upima ibiro 53. Maze gushaka nanjye sinzi uko umubyibuho waje kuko natangiye kwiyongera ibiro cyane ku buryo butunguranye.
Maze gutwita nabwo narabyibushye cyane ngira ibiro byinshi ariko nkumva ko bizagera aho bigashira ubwo nzaba maze kubyara. Icyo gihe nta n’ikintu umugabo wanjye yajyaga abivugaho.
Maze kubyara nakomeje kugira ibiro byinshi ku buryo nageze ku biro 75 mvuye kuri 53 nagiraga mbere yo kubyara.
Uko niyongera ibiro byagendaga bibabaza umugabo wanjye cyane ntangira kugerageza kubigabanya ariko bikanga. Byageze ubwo umugabo ambwira ko yumva atakinkunda kubera ukuntu nsigaye ngana.
Mbere twarasohokanaga ukabona ko anyishimiye ariko ubu ntaba ashaka ko hari n’umuntu wamenya ko ndi umugore we. Ajya mu bukwe wenyine nanjye nkijyana, kandi no mu rugo ntabwo bikegenda neza kandi rwose mbona impamvu ituruka ku mubyibuho mfite. Ubu nsigaye ngira ubwoba bwo kurya ngo ntakomeza kubyibuha kuko mbona bigiye kunsenyera.
Mumfashe menye uko nasubira nkuko nanganaga mbere. Ese ndamutse nongeye kubyara noneho ntibyarushaho kwiyongera?
Agasaro.com
Ushaka kugisha inama watwandikira kuri agasaromagazine@gmail.com
Forum posts
-
Muvandimwe, kutarya ntabwo ariwo muti w’ikibazo cyo kubyibuha. Dore regime itagoranye wakurikiza ikagufasha kugabanuka gahoro gahoro.
1) Irinde ikintu cyose kitwa isukari(sucre,sugar)ukeretse icyayi cya mu gatondo nabwo ugashyiramo nk’akayiko kamwe cg ubuki. Ubundi uyibagirwe burundu. ku munsi ugerageze kunywa amazi uko ufite inyota.niba utayakunda ushobora gukora icyayi cya citron /gingembre cg mucyayicyayi cg ikindi cyayi ushaka ukirinda gusa gushyiramo isukari.
2) Ibagirwa amafiriti(frites) , amasauces y’inyama , nibindi birimo amavuta menshi.
3) Niba ugiye kurya imboga zigomba kurusha ubwinshi umuceri cg ibirayi cg ibindi biherekeza imboga.
4) ifunguro rya ni mugoroba urifate nibura mbere y’amasaha 3 ngo uryame.
5) Gukora sport; utabishoboye ugerageze kugenda n’amaguru kuruta gutega imodoka.
Uku niko umuntu agomba kubaho mu buzima bwose birinda indwara nyinshi. Ninako abibera mu ntara babayeho kandi nta kibazo cyo kubyibuha kihaba. Uzabigireho!!Imana ibane nawe.
-
-
Hhhh ubundi sinjya mfa kwandika ariko iyinkuru inteye kwandika.
Harigihe rero abantu bakabya kweli ese uwomugabo ukwanga ko
wabyibushye azagukunda umunsi bizamusaba kukujyana kuri toilette?
Ntiyigeze agukunda mwihorere wowe ahubwo rwana nuwo mubyibuho
kunyungu zawe bwite naho ibye ndumva aribirebure
-
-
mwiriwe neza muvandi? birumvikana kobitakoroheye. niba mwarubatse mwumva ari umuhamagaro muzafatanyamo mugana ubuziranenge ntiyakakugoye gutyo. wowe ndumva wakurikizairiya nama yo kugabanya ibiro, kandi nkurikije uko watubwiye uracyari muto ntibyakunanira. ntuzibgirwe kuvugurura umubano n’umufsha wawe kuko uko bigaragara urukundo rutangiye kuzamo ubukonje. courages dusabirane.
-
Ibaze kweri niyo mpamvu buri gihe mpora nsenga Imana ngo Izampe umugabo tuzakundana kdi tukihanganirana ibihe byose kugeza dushaje.
uwo mugabo ndamugaye pe Yaguteye inda agukuye iwanyu umwonyereza umwana none ngo umubyibuho,we nacika ukuguru or akavamo ijisho uzamwanga nkaswe kubyibuha wanabasha kwirinda,anyway uwo mugabo ni gito kweri kurikiza inama za @Akimana hanyuma usengere urugo rwawe naho ubundi ni hatari azifuza ko uanagumana utubere duhagaze kdi wonsa nabibura azajya munkumi senga cyane ubwo ni Startegie satanique ngo usenye.
-
-
-
-
-
Mbanje kukubwira ngo we gukuka umutima siwewe gusa bibayeho kandi usenge Imana Satani atabyuririraho, kuko burya gusenya biroroshye ariko gusana ibyangiritse biragora. njye byambayeho nkisama umwana wambere narimgite nkibiro 56 ariko nabyaye mfite 86kgs noneho umwana yagize amezi arindwi mfite 96kg byari biteye ubwoba gusa nanjye umugabo ntiyabyishimiye yahise amfatira abonnement muri gym ariko nakoreshaga cyane tapis roulant nkabira ibyuya byinshi ubundi ugakurikiza inama bakugiriye(Akimana) zo kugabanya isukari namavuta ukanywa amazi menshi. byaramfashije mumezi atanu naringeze kubiro 69kgs gusa narakabije kubyihutisha cyane nabyo sibyiza nukubera ukuntu narimbabaye. kumwana wakabiri ntibyongeye kumbaho kuko narinarasobanukiwe ko ibitera amasheteka atari ibiryo byinshi buriwese aza arikukubwira.
bonne chance
-
Dore reka nanjye nkwereke ibyo nkora kugirango ibiro byanjye bitazamuka:
Mu bisanzwe ndi umu maman wabana 4 mpima ibiro 54.
1.mu gitondo saakumi nimwe mfata ikirahuri kinini cyamazi.
2.nyuma yisaha cg amasaha 2 nkabona gufata ifunguro rya mugitondo.
3.isukari namata ya Nido sinjya mbifata.mbese mfata icyayi kirimo ubuki ngashyiramo inshyushyu nkeya ctane.
4.nkora ahantu hurugendo rwamaguru rwiminota 30.buri gitondo mpagenda namaguru na nimugoroba ntashye.
5.mbere yo gufata igaburo rya saa sita ndabanza ngafata ikirahuri kinini cyamazi nyuma ya 30 minutes nkabona kurya.
6.nkunda kurya cyane ibiryo bidakaranze.mu mwanya wo gukaranga nshyiramo ubunyobwa.imboga nazo ntizijya zibura iwanjye.kuko muri garden yanjye nizo mpingamo gusa.
7.nkunda gukina cyane nabana imikino itandukanye ni mugoroba.(umupira,kwirukanga,gusimbuka umugozi....)
8.igaburo rya ni mugoroba twe dufite isaha ntarengwa yo kurya.dufata ifunguro saa mbili zijiro.
Mbere yisaha yo gufungura nabwo mbanza ngafata amazi ikirahuri kinini.
9.nyuma yisaha turangije gufata igaburo rya nijoro (saa Tatu) dufata imbuto iyo tuzifite.zaba ntazo ngafata amazi nkaryama.
10.mu gitondo ntabwo nkunda kuryamira nkanguka kare saa kumi nimwe ngafata amazi mu mwanya wo kongera kuryama, ahubwo ngatangira gukora isuku mu bustani.....ngakomerezaho ntegurira umutware nabana ibyumunsi wowe dutangiye.
Ntabwo njya ndwara,yewe habe na gripe.meze neza cyane kandi nabana banjye numutware niyo system bariho.twese tumeze neza.turi umuryango mwiza cyane.
Ngayo nguko!!!!
-
hello, ikibazo cy’umubyibuho cyugarije abadamu benshi. ikibazo regime dufata akenshi ntacyo zitumarira kuko tubikora uyu munsi ejo ukabihagarika. ikindi nkuko tudahuje umubiri n’ubwoko bw’amaraso hari ibyo dufata tuzi ko byatunanura ahubwo bikatubyibushya. inama naguha nanjye nakoresheje kandi ubu nkaba maze kuva ku ro 78 nkaba ngeze kuri 68 nubwo ngikomeje kuko indeshyo yanjye inyemerera nibura 65, ni ukugana abahanga mu mirire kandi bazagufasha. hamagara 0788838753 SANTE PLUS. NIMERO ZABO NAZIVANYE HANO KU GASARO, ARIKO BAMAZE GUFASHA ABANTU BENSHI. URAKOZE COURAGE.
-
-
-
-
-
mwiriwe nanjye reka ngire icyo mvuga. rero mwamugiriye inama Nziza rwose ark ndumva arinziza kubuzima bwe cyane ark nanone turebe mukubaka urugo. ntago uko umuntu avuka aguma uko. iyo ushatse rero byo ningombwa urahinduka wabyibuha utabyibuha yewe nabagabo barahinduka. nkaba rero numva icyambere aruko waganiriza umugabo wawe ukamubwira kwihanganira impinduka nyinshi muzahura nazi harimo no kubyibuha, ukamubwira KO mugomba kwakira buri kimwe, kuko hashobora nko kuza impinduka idakurwaho. nko kurwara cyane, kubyimba ingingo zumubiri,. ushobora ni gufata régime ntibigukundire! uzamubaze uti bikubayeho wenda ukarwara ukananuka CG ukabyibuha nzabikuzize? CG tuzafatanya kugira impinduka Nziza njye nawe? nubona bikomeje kwanga umugabo wawe azaba atagukunda PE!KD mugufata régime ubikore wikunze utiyica utazitera uburwayi bukomeye. uzajye urya uhage wirinde amasukari,Amavuta, ukunde imbuto nimboga nyinshi, ukore na ka sport. ntuzabikore kubera we, uzabikore kubwinyungu zawe, bizagufasha kwakira changements zose
-
yoooo!! mama ihangane nukuri ariko banza umbarize uwo mugabo uti ese ko iyo umugore abyaye amezi yambere abyibuha utanabigarika azajya ahora buri mwaka atandukana n’abagore? ngo ntimwagendana munzira ndumva ari mungarist udafashije aho kugufasha kugabanya ibiro ngo ntabwo akigukunda? huuuu dore rata icyo wakora kora sport cyane ihate kugenda n-amaguru ufashe umukozi uturimo two murugo budomino hafi pompage zibe deser gabanya amavuta isukari ibisuguti nibiba ngombwa ubireke burundu ubundi wite kumwana wisengere Imana reke uwo mugabo ufite imyumvire ishaje namara gukarangwa nidunia azaza yicare arambye yubake ubwo wasanga akireba utujipo disi


text:
Kicukiro: Umugore yanze kuva mu nzu ngo isanwe bayimusenyeraho
Isanwa ry’inzu ya Rugerinyange Nshuti Samuel iherereye mu Murenge wa Kigarama mu Karere ka Kicukiro mu Mujyi wa Kigali, ryateje ubwumvikane buke nyuma y’uko umugore we Mutesi Jeannette ngo yari yasabwe kuyivamo by’akanya gato kugira ngo ivugururwe nyamara akabyanga avuga ko atinya kubuzwa kuyisubiramo.
Rugerinyange waretse kubana na Mutesi kubera impamvu yita iz’umutekano we avuga ko yoherereje uyu mugore ubutumwa bugufi muri telefoni (SMS) amusaba kuba yimutse by’igihe gito (...)
Isanwa ry’inzu ya Rugerinyange Nshuti Samuel iherereye mu Murenge wa Kigarama mu Karere ka Kicukiro mu Mujyi wa Kigali, ryateje ubwumvikane buke nyuma y’uko umugore we Mutesi Jeannette ngo yari yasabwe kuyivamo by’akanya gato kugira ngo ivugururwe nyamara akabyanga avuga ko atinya kubuzwa kuyisubiramo.
Rugerinyange waretse kubana na Mutesi kubera impamvu yita iz’umutekano we avuga ko yoherereje uyu mugore ubutumwa bugufi muri telefoni (SMS) amusaba kuba yimutse by’igihe gito akavugurura inzu, ariko umugore akamusubiza ko atayivamo kuko ngo ayivuyemo abona atayisubiramo.
Umugore ngo yarabyanze maze Rugerinyange amusaba kumvikana n’abafundi bakemeranya uko izasanwa, ngo bumvikana ko bazasakambura igice kimwe ayirimo ndetse ku ya 10 Gashyantare 2013 batangira kuyisana.
Rugerinyange avuga ko yahageze akabona ibi bishobora guteza impanuka agahitamo gushyiraho ingufuri ku miryango, icyakora ngo byakurikiwe n’impaka nyinshi kugeza ubwo ubuyobozi bufata icyemezo cyo kwica ingufuri Mutesi akajya mu cyumba kitari cyagasakamburwa ari na ho aba kugeza ubu.
Mutesi mu mvugo irimo agahinda, yabwiye IGIHE ko umugabo yamutaye mu mwaka wa 2009 ntacyo amubwiye ngo akaba nta cyizere amufitiye ko yasana inzu akayimusubiza.
Rugerinyange icyakora mu kiganiro yagiranye na IGIHE yavuze ko ibyo umugore avuga atari byo, avuga ko atabikora kuko iyi nzu ibamo abana be "akunda" nubwo ngo nta burenganzira abona abafiteho kuko nyina abamwangisha.
Rugerinyange avuga ko ahangayikishwa n’abana be ari na cyo cyatumye abajyana mu ishuri ryiza kugira ngo bazagire imibereho myiza mu minsi iri imbere, ariko Mutesi we akavuga ko umugabo atamwitaho kuko ngo amuha amafaranga yo gutunga abana atinze.
Rugerinyange utakiri umugabo wa Mutesi nk’uko bigaragazwa n’ibaruwa yamwandikye muri Nyakanga 2012 amubwira ko atari umugore we asabwe no kumuvira mu nzu nyamara Mutesi ntabyubahirize, avuga ko yabanje kujya amuha amafaranga yo guhaha abinyujije kuri banki akabona ayakoresha nabi agafata icyemezo cyo kujya ayishyura ku muntu umugore n’abana bafataho ibyo bakenera.
Umunyamabanga nshingwabikorwa w’Akagari ka Karugira iyi nzu iherereyemo Nshimirimana Emmanuel, avuga ko Rugerinyange ari we uteza ikibazo akaba atari akwiye gusana iyo nzu atabyumvikanyeho n’umugore; ndetse ko nakomeza iyi gahunda yo gusana iyi nzu hazitabazwa inzego za Polisi.
Rugerinyange na Mutesi ubu bafitanye abana batatu, umukobwa umwe n’abahungu babiri.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyamasheke: Abaturage barasabwa kubyaza umusaruro BDF
Abaturage batuye mu karere ka Nyamasheke barasabwa kumenya no kwegera serivise za BDF mu rwego rwo kwikura mu bukene no kubyaza umusaruro gahunda zabashyirweho muri BDF.
Ibi bari kubishishikarizwa muri gahunda iri gukorwa n’iki kigega cyishingira abaturage mu kubona ingwate mu mabanki bakorana nayo (BDF), mu gufasha abaturage kumenya no gukorana na BDF mu karere kose ka Nyamasheke.
Tugirimana Valens, uhagarariye BDF mu karere ka Nyamasheke avuga ko iki kigega cyakoreraga ku rwego rw’igihugu aho abaturage bakeneraga serivise zabo byabasabaga kugera I Kigali, akaba avuga ko kugeza ubu hari abakibwira ko bagikorera I Kigali kandi BDF yaramaze kugera mu karere ka Nyamasheke, agasaba abaturage bose kudapfusha ubusa amahirwe bahawe yo kuba bakora imishinga bakishingirwa kugera kuri 75% cyane cyane abagore n’urubyiruko mu gihe bafite n’amahirwe yo kuba baterwa inkunga igera kuri 15%.
Agira ati “abaturage barasabwa kumenya ko twabegereye bakatugana, abafite ibitekerezo byiza by’imishinga tukabafasha kuyinonosora tukabahuza na banki bakorana nayo tukabishingira ku kigereranyo cya 75% ndetse tukanabafasha kwihugura mu bijyanye n’ikoranabuhanga”.
Nzaramyabera Emmanuel akora akazi ko gutwara moto aho bita muri Tyazo mu murenge wa kanjongo, avuga ko yumvise bwa mbere BDF muri radiyo akumva bitamureba ariko ko kuba yayibonye hafi ye agiye kuyibyaza umusaruro akaba yifuza gushyira mu bikorwa indoto ze yahoranye zo kuzakora umushinga wo korora.
Agira ati “tugira imishinga myinshi twakora ikadukura mu bukene ariko tukabura ingwate kugira ngo dusabe inguzanyo muri banki nyamara numvise ko iki kigega gishobora kubidufashamo, ngiye gushyira mu bikorwa umushinga wanjye maranye iminsi wo korora”.
BDF Nyamasheke imaze amezi 4 igeze mu karere, imaze gufasha abaturage berenga ijana mu bikorwa byayo bitandukanye.
BDF ifasha abaturage kubona ingwate iyo bakoze imishinga ndetse ikanabafasha kunonosora ibitekerezo byabo by’imishinga ,ikaba yanabaha inkunga mu gihe bibaye ngombwa bitewe n’icyizere umugenerwabikorwa agaragaza mu gushyira mu bikorwa umushinga we.


text:
IPFUNDO RIDAPFUNDUKA
EPISODE 2
Pamela atungurwa no kumva ijwi rya maman we ariko agerageza kwiyumanganya aba aravuze ariko afite amasoni ati:”iki se maman, ko ibyo bitari mubyo navuze”
Maman we:”hmm, jimmy uyu munsi araza kudusura, uze kwitegura umushyitsi”, Pamela ahita ahinduka :”ako maman mfite indi gahunda, ikindi kdi ntamakuru nari mbifiteho aze kuza uraba uriyo uramuganiza”,
Maman we :”oya Pamela ugomba kuba uhari, ako kuki wamurakariye cyane kandi mba mbona bias naho mwapfuye ubusa? Yarisubiye arashaka ko mwiyunga basi uze kumva gusa ibyo avuga”
Pamela :”simbizi maman, ntakibazo ariko ndareba”
Maman we ahita amusiga asubira gutunganya ibyo yari arimo, Pamela nawe ahita yirambika kuburiri atangira kwibuka.
Jimmy yari umuhungu bakuranye kuva mubwana ari inshuti baza gukundana barangije secondaire, jimmy yakundaga Pamela nkuko nawe yamukundaga ariko yagiraga ikibazo cyo gukunda abakobwa benshi, yari abizi ko
Pamela adashobora kumwemerera ko baryamana ari nayo mpamvu yatumaga ajya mubandi bakobwa banamukundaga cyane kuko yari azi kubaganiza afite na taille ibakurura, umunsi umwe Pamela ajya kumusura amutunguye ahasanga umukobwa yicaye muri salon aza kumusuhuza amusekera ati:”musaza wanjye ntawe uriyo c?”, umukobwa aba aramusubije ati:”ari koga, ko Atari yambwiye se ko muri buze kumusura?” undi ati:”hmm ajya akubwira byose se? cg muri abakazana?” undi aba arasetse ati:”ibishoboka arabimbwira tu, ndakeka uri luise ahora ambwira, njye nitwa christelle ndi girl friend we” aba aramusubije ati:”nishimiye kubamenya, rero nari nyuze aha ngo musuhuze hari fete ngiyemo hano ndakeka tuzongera tukabonana aba aramusezeye arahaguruka arigendera kuko icy’ingenzi yari amaze kukemenya, gusa icyamubabaje cyane ni uko jimmy atigeze amusaba imbabazi ahubwo yabimubwiye akabihakana yivuye inyuma aza no kumwibwirira ubwe ngo:”Pamela ndabona uri kungora cyane ibi tubihagarike tube inshuti zisanzwe” Pamela byaramugoye kubyakira kuko yumvaga ntawundi muhungu azabona akamukunda nkuko yakundaga jimmy gusa uko iminsi yagendaga yicuma niko yagendaga abifata nk’ibintu bisanzwe aza no kugira amahirwe maman we ahita amwishyurira ishuri mubwongereza kuva murwanda biza kumufasha kwibagirwa jimmy.
Jimmy yari azi uko ubwo afite abakobwa benshi bamwiruka inyuma atazigera atekereza kuri Pamela ukundi, gusa yajyaga kwisanga umukobwa wese bamenyanye ari kumugereranya na Pamela, igitangaje ni uko bose yabonaga Pamela abaruta mubwiza no mumico no mubwiza yakomeje gusimburanya abakobwa yiteze kuzagwa kuri umwe uzamwibagiza Pamela aza kumubura, nyuma yo gusanga urukundo rwe ari pamella ahitamo guhinduka yiyemeza kuzamusaba imbabazi, gusa yaje kwigarura amazi yararenze inkombe aza kumenya ko Pamela yagiye hanze kwiga atangira kujya amwoherereza ama email, akabona ko yayasomye gusa ntasubizwe abifashijwemo na console maman Pamela abona number ye yohanze yakoreshaga aza kumuhamagara umunsi wambere baravugana gusa Pamela aza kumukupa amubwiye ko ari busy, hashize iminsi yongera kumuhamagara ntiyayifata atangira kujya ahindura numero ariko bikaba ibyubusa kuko pamella yari yarafashe umanzuro wo kutazongera gufata numero yo murwanda atazi, birangira nawe afashe umwanzuro ko azategereza mpaka agarutse kuko yari ashigikiwe na maman we.
Uwo munsi Pamela niba hari umuntu atifuzaga kubonana nawe yari jimmy kuko yari yaramwikuyemo rwose ntakindi kintu yifuzaga kumva kimuvamo kuko yari indarya cyane, bidatinze amasaha yaricumye mumasaa saba maman we yongera gukomanga mucyumba cye aba aramubajije ati:”ese ko wiriwe wifungiranije uri gutekereza iki?” ataramusubiza aba arongeye ati:”byuka umushyitsi yamaze kugera hano, sinakubwiye harya ko tuza gusangira ibya saa sita”
Pamela:”ako maman ndumva ntashaka kurya”
Maman we:”ihute kurya nushake ubireke nubundi ntibiratungana neza ube uganiza umushyitsi” aba arahagurutse ajya muri salon asanga jimmy yicaye muntebe aramuhobera nkuko yabyifuzaga amubaza amakuru aramusubiza ahita ahaguruka asiga amubwiye ko hari akantu agiye kureba, ageze hanze mugipangu asanga Omar yicaye mumodoka arimo aganira n’umuzamu aba aramubwiye ati:”ndashaka ko ugire aho unjyana” ategeka, omar mu ijwi riyuje aba aramusubije ati:”injira mumodoka tugende” undi yicara kurundi ruhande omar yatsa imodoka aratwara bakigera hanze umukobwa aba aramubajije ati:”ese ko utambaza aho ngiye?”
Omar :”nari ntegereje ko umbwira tu”
Pamela :”nturi gentleman, ngaho reba ahantu unsohokana aho uzi ubu hagezweho muri Kigali”
INKURU IZAKOMEZA EJO
SHARING N’INSHUTI NAZO ZISOMERE INKURU Y’URUKUNDO IKORA KUMUTIMA
8,211 total views, 1 views today


text:
ven.
27
mai
2011
ISOMO RYA MBERE
(Bashobora guhitamo rimwe muri aya masomo uko ari abiri):
1. Igitabo cy’Umuhanuzi Sofoniya (Sof 3, 14-18a)
14Rangurura ijwi wishimye, mwari w’i Siyoni ! Israheli, hanika uririmbe! Ishime, uhimbarwe mwari w’i Yeruzalemu ! 15Uhoraho yakuvanyeho imanza zari zigushikamiye, yirukanye abanzi bawe ! Umwami wa Israheli, Uhoraho ubwe, akurimo rwagati ; ntuzongera ukundi gutinya icyago. 16Uwo munsi bazabwira Yeruzalemu bati « Witinya, Siyoni ! Ibiganza byawe nibireke gucika intege ! 17Uhoraho Imana yawe akurimo rwagati, ni we Ntwari ikiza ! Azishima cyane ku mpamvu yawe, mu rukundo rwe azakuvugurura ; azabyina kandi azarangurure ijwi kubera wowe, 18ambese nko mu byishimo by’iminsi mikuru. »
2. Ibaruwa Mutagatifu Pawulo Intumwa yandikiye Abanyaroma (Rom 12, 9-16b)
Bavandimwe, 9urukundo rwanyu ruzire uburyarya. Ikibi kibashishe mugihunge, naho icyiza mukihambireho. 10Mukundane urukundo rwa kivandimwe, mushyire imbere icyahesha buri wese icyubahiro. 11Muragire umwete ntimukabe abanebwe, nimushishikare, mube abagaragu ba Nyagasani. 12Mwishimire amizero mufite, mwiyumanganye mu magorwa, ntimugahweme gusenga. 13Musangire n’abatagatifujwe bakennye, muharanire gufata neza abashyitsi. 14Musabire umugisha ababatoteza, mubasabire umugisha aho kubavuma. 15Mwishimane n’abishimye, murirane n’abarira. 16Muhuze imitima ; ntimukararikire ibibasumbye, ahubwo mwimenyereze ibiciye bugufi.
INDIRIMBO (Izayi 12, 2, 4b-5a, 5b-6)
Inyik/ Utuye iwawe rwagati ni igihangange,
Ni we Mana yawe n’Umukiza wawe.
Dore Imana, Umukiza wanjye,
ndamwiringira kandi sinkigira ubwoba,
kuko imbaraga zanjye n’indirimbo yanjye ari Uhoraho,
wambereye agakiza.
Nimushimire Uhoraho, murate izina rye,
nimwamamaze ibikorwa bye mu mahanga ;
nimuririmbe Uhoraho.
Kuko yakoze ibintu by’agatangaza,
nimubyamamaze mu nsi hose.
Rangurura ijwi uvuze impundu wowe utuye i Siyoni,
kuko Nyirubutagatifu wa Israheli,
utuye iwawe rwagati, ari igihangange.
IBANGONDIRIMBO RIBANZIRIZA IVANJILI
AIIeluya AIIeluya.
Ishime, unezerwe Bikira Mariya,
wowe ntumwa izanye Inkuru Nziza :
Nyagasani yasuye umuryango we.
AIleluya.
IVANJILI
+ Luka (Lk 1, 39-56)
39Muri iyo minsi, Mariya yarahagurutse agenda yihuta, ajya mu misozi miremire mu mugi wa Yuda, 40agera kwa Zakariya, aramutsa Elizabeti. 41Nuko Elizabeti yumvise indamutso ya Mariya, umwana atwite yisimbiza mu nda, maze Elizabeti yuzura Roho Mutagatifu. 42Arangurura ijwi ati «Wahebuje abagore bose umugisha, n’Umwana utwite arasingizwa. 43Mbikesha iki kugira ngo nyina w’Umutegetsi wanjye angenderere ? 44Dore mbaye ncyumva indamutso yawe, umwana yisimbagizanya ibyishimo mu nda yanjye. 45Urahirwa wowe wemeye ko ibyo watumweho na Nyagasani bizaba. »
46Nuko Mariya na we aravuga ati 47« Umutima wanjye urasingiza Nyagasani, kandi uhimbajwe n’Imana Umukiza wanjye. 48Kuko yibutse umuja we utavugwaga ; rwose kuva ubu amasekuruza yose azanyita umuhire. 49Ushoborabyose yankoreye ibitangaza, Izina rye ni ritagatifu. 50Impuhwe ze zisesekarizwa abamutinya bo mu bihe byose. 51Yagaragaje ububasha bw’amaboko ye, atatanya abantu birata. 52Yahanantuye abakomeye abakura ku ntebe zabo, maze akuza ab’intamenyekana. 53Abashonje yabagwirije ibintu, abakungu abasezerera amara masa. 54Yagobotse Israheli umugaragu we, bityo yibuka impuhwe ze ; 55nk’ uko yari yarabibwiye abakurambere bacu, abigirira Abrahamu n’urubyaro rwe iteka. » 56Mariya yamaranye na Elizabeti nk’amezi atatu, abona gutaha.